SAXON underrated gems - Rock Hard Greece Rock Hard Greece\nMETALLICA: ΕΠΙΚΗ επετειακή έκδοση του “Black album”… Διαβάστε λεπτομέρειες\nKORN: Προσωρινή αποχώρηση του Fieldy, ο οποίος φέρεται να “επέστρεψε σε κακές συνήθειες” και δήλωση στήριξης από το γκρουπ\nMatt Heafy: Αδυσώπητες οι συγκρίσεις των χρημάτων που βγάζει από το Twitch, σε σχέση με τα χρήματα από τις streaming πλατφόρμες…\nO Bob Katsionis ανακοινώνει τους STRAY GODS, το νέο του…”#μονομεηντεν” project!”\nILLUSORY: Δείτε το νέο τους video clip με πρωταγωνιστή τον γνωστό ηθοποιό, Γρηγόρη Βαλτινό!\nUnderrated gems, Δημήτρης Τσέλλος\nSAXON. Όνομα συνώνυμο του Heavy Metal. Από τις καλύτερες «εξαγωγές» που έκανε ποτέ του το Νησί (ένα είναι το Νησί). Έρχονται να παραδώσουν δωρεάν μαθήματα του τι εστί πραγματικά metal, και αυτοί με τη σειρά τους, στο φετινό Rockwave. Προσπάθησα να διαλέξω κάποια από τα (πολλά) υποτιμημένα τους τραγούδια, να τα συγκεντρώσω και να σας τα παρουσιάσω, συντροφιά με το εργαλείο του διαβόλου που ονομάζεται Spotify. Καλή ανάγνωση!\nStallions of the Highway (“Saxon” – 1979)\n1979. Η αρχή των πάντων, όσον αφορά τη μπάντα αλλά και το NWOBHM, καθώς το “Saxon” θεωρείται το πρώτο LP του «κινήματος». Οι SAXON ξεχωρίζουν με το «καλημέρα σας». Έστω και αν τούτο το ομώνυμο ντεμπούτο τους είναι το πιο «ερασιτεχνικό» (με τη καλή έννοια, η οποία και φυσικά υπάρχει) και «άγουρο» , θα έλεγε κανείς, άλμπουμ, της τεράστιας σε μέγεθος και αξία δισκογραφίας τους. Σε αυτόν εδώ τον πρώιμο ήχο, διακρίνουμε πολλές επιρροές από MOTORHEAD, οι οποίες μαζί με τον κλασσικό JUDAS PRIEST ήχο, ενώνονται και δημιουργούν το Σαξονικό μέταλλο που τόσο αγαπήσαμε και αγαπάμε. «Η ηρεμία πριν τη καταιγίδα» έγραψε ο Τύπος για το “Saxon”, αλλά ακούγοντας κομμάτια σαν αυτό, πως μπορείς να συμφωνήσεις; Η καταιγίδα είναι ήδη εδώ, απλά προς το παρόν μόνο βρέχει έντονα…\nStand Up and Be Counted (“Wheels of Steel” – 1980)\nΤο πρώτο μεγάλο LP. Σημείο αναφοράς ακόμη και σήμερα. «Καταλάβαμε τι θέλαμε να κάνουμε όταν είδαμε τους VAN HALEN στο Rainbow», δήλωνε o υψηλόσωμος frontman. «Έτσι καταλήξαμε σε τούτο το δίσκο. Η εποχή των hippies και του καθιστού ακροατηρίου, έφτανε επιτέλους στο τέλος της». Μέγας είσαι Biff και θαυμαστά τα έργα σου. Οι μεγάλες στιγμές του άλμπουμ, γνωστές. Εδώ θα μιλήσουμε λίγο για τρία λεπτά μέσω των οποίων οι SAXON θα μπορούσαν να πουν, και λένε, όσα άλλες μπάντες λένε σε ολόκληρα άλμπουμ. Η πεμπτουσία του N.W.O.B.H.M, όπως ονόμασε τη νέα αυτή «εσοδεία» ο Geoff Barton. «Αεράτο» riff με τη Fast Eddie Clark αύρα να είναι έντονη πάνω του, στακάτος ρυθμός από τους Dawson και Gill, σύντομο solo και trademark ερμηνεία στα φωνητικά. Κατεβαίνει νεράκι…\nStreet Fighting Gang (“Wheels of Steel” – 1980)\nΗ πεντάδα (Byford – Oliver – Quinn – Dawson – Gill) συνεχίζει δυναμικά στο ίδιο σχεδόν μοτίβο. Σχεδόν γιατί ενώ ακόμη υπάρχουν έντονα τα MOTORHEAD στοιχεία στη μουσική τους, εν τούτοις δείχνουν πως ήδη έχουν κατασταλάξει σε ένα στυλ το οποίο θα χρειαστεί ένας ακόμη δίσκος ώστε να γίνει καθαρά προσωπικό. Γρήγορη, άμεση και εντελώς on the road σύνθεση το “Street…”, σε χτυπάει στο Δόξα Πατρί χωρίς έλεος. Έχει σαρωτικές κιθάρες, rhythm section που (η)δονεί χωρίς έλεος, έχει και το χαρακτηριστικό σφύριγμα του Byford… τι άλλο θες δηλαδή για να απολαύσεις απροβλημάτιστο Βρετανικό ατσάλι; Ρε γαμώτο, μου λείπουν εποχές που δεν έζησα μουσικά, τι γίνεται;\nTaking Your Chances (“Strong Arm of the Law” – 1980)\nΑπό το καλύτερο SAXON άλμπουμ και δεν δέχομαι συζήτηση επ’ αυτού… Απλοί, απλούστατοι στίχοι, που μιλούν για μια αποτυχημένη σχέση και πως ο Biff δίνει τα «συμπράγκαλα» στο χέρι και πετάει έξω από το σπίτι την άλλοτε αγαπημένη του. Θα περίμενε κανείς slow ερωτικό και δακρύβρεχτο τραγούδι, αλλά σε αντίθεση με τις προσδοκίες του, το “Taking…” είναι ευθύβολο και καταιγιστικό, με ένα super riff που πλέον δεν θυμίζει τη μπάντα που τους πατρονάρισε επιτυχημένα στα δύο πρώτα άλμπουμ (τους MOTORHEAD εννοώ) και ΦΟΒΕΡΗ μονομαχία στις κιθάρες η οποία και κλείνει το κομμάτι. Αξίζει να το ακούσετε και σε ένα απίστευτο medley που υπάρχει στο “Live Innocence” (και στα “Crusader” και “Innocence Is No Excuse” ως bonus track), μαζί με τα “Heavy Metal Thunder”, “Stand Up and Be Counted” και “Warrior” (3/4 underrated), όπου θα πέσετε στα γόνατα. Μιλάμε για όνειρο!\nPlay it Loud (“Denim and Leather” – 1982)\nΚάποιος λατρεύει τους RAINBOW. Ή κάνω λάθος; Όχι, δεν κάνω, και είμαι σίγουρος για αυτό. Απλά παίρνει το DNA του more than a classic riff του “Man on the Silver Mountain”, το προσαρμόζει στις δικές του ανάγκες και στα δικά του θέλω, το επιμεταλλώνει και ιδού τα αποτελέσματα. Το στιχουργικό του περιεχόμενο είναι ένα χιλιοειπωμένο και χιλιοτραγουδισμένο πλέον κλισέ, σχετικά με την ανάγκη να μην υποταχθεί ο rock/metal οπαδός στα «θέλω» και στα «πρέπει» της κοινωνίας, αλλά να συνεχίσει να ακούει τη μουσική που τον εκφράζει. Σήμερα που έχουμε 2018, δεν μας αγγίζει, δεν μας αφορά. Ρωτήστε όμως μεγάλους σε ηλικία γνωστούς και φίλους, να δείτε αν αυτό ίσχυε τότε. Ή αν είστε εκείνης της γενιάς, αναπολήστε…\nMidnight Rider (“Denim and Leather” – 1982)\nΚαι αν στο “Play it Loud” είχαμε τον θείο Ritchie να αποτελεί μέγιστη επιρροή, εδώ έχουμε τον έτερο αγαπημένο θείο, τον Angus. Πόσο πιασάρικη μελωδία στη κιθάρα, πόσο εύκολο και άμεσο songwriting, από αυτό που πλέον λείπει όπως το νερό στην έρημο. “Midnight rider keeps on rollin’, on our journey ‘cross the States. Midnight rider keeps on rollin’, right on through the USA”. Όπως θα καταλάβετε αν διαβάσετε και τους υπόλοιπους στίχους, η μπάντα διηγείται μια πορεία – εκδρομή σε ολόκληρη την επικράτεια των Η.Π.Α πάνω σε γκαζιάρικα δίτροχα, με μεγάλα «πιρούνια» και σέλες. Δεν χρειαζόμαστε συνεχώς σπουδαία νοήματα και βαρύγδουπους στίχους. Θέλουμε και την απλότητα, την αμεσότητα, ακόμη και την αφέλεια.\nWarrior (“Power and the Glory” – 1983)\n“They land on your shore, kick down your door, invaders from over the sea! They rape and they slaughter, your wives and your daughter, pillage the wealth from your land!”. Οι Vikings εισβάλλουν στην «Ινγκλατέρα» και οι Σάξονες αντιμετωπίζουν τη μανία τους. Αυτό θέλησε να τραγουδήσει η μπάντα και δημιούργησε ένα από τα καλύτερα τραγούδια στην ιστορία της. Το λέω με πλήρη συνείδηση και δεν έχω κανέναν ενδοιασμό για αυτό τον ισχυρισμό. Το ρυθμικό θέμα στη κιθάρα (το οποίο θυμίζει πολύ αυτό του “Taking Your Chances”, οπότε κερδίζει από τα αποδυτήρια) είναι το μεγαλύτερο ατού του, μαζί με τη φωνή του Biff και το καταιγιστικό παίξιμο στα τύμπανα του Nigel Glockler, ο οποίος έχει πλέον διώξει για τα καλά το «φάντασμα» του (επίσης μεγάλου) Pete Gill από τις συνειδήσεις των οπαδών. Και τι ωραίο σημείο εκεί στο solo, έτσι; Μιλάει από μόνο του!\nWatching the Sky (“Power and the Glory” – 1983)\nΔεύτερη υποτιμημένη σύνθεση από το, κλασικό παρόλα ταύτα, “Power and the Glory”, τη πρώτη απόπειρα του γκρουπ να κατακτήσει τις αγορές των Η.Π.Α. Up tempo σύνθεση, χαρακτηριστική της αισθητικής των Βρετανών, που μιλά για τη βεβαιότητα της ύπαρξης ζωής σε άλλους πλανήτες, μέσα σε ένα αχανές σύμπαν, όπου η Γη μοιάζει με κόκκος άμμου. «Ένα παιδί μετράει τ’ άστρα», αλλά όχι μεταφορικά, όπως έγραψε ο Λουντέμης. Κυριολεκτικά. Πανέμορφη η διφωνία του Byford στο refrain, ενός ανθρώπου που έχει αποδεδειγμένα πολύ καλή φωνή, έστω και αν δεν είναι τενόρος σαν τον Dickinson ή δεν τραγουδούσε σε sky-high ύψη σαν τον Halford.\nCall of the Wild (“Innocence Is No Excuse” – 1985)\nΤον λατρεύω αυτό το δίσκο! Καταρχάς έχει τον καλύτερο ήχο σε τύμπανα που έχω ακούσει ποτέ σε SAXON δίσκο. Απόλυτα 80’s, απόλυτα δυναμικά. Δεύτερον, έχει υπέροχες μελωδίες στις κιθάρες και τρίτον, ισορροπεί μαεστρικά μεταξύ του καλού εμπορικού στοιχείου και της παλαιάς, street αισθητικής της μπάντας. Δεν είναι τυχαίο πως ακόμη και σήμερα, θα βρεις σχεδόν πάντα δύο τραγούδια του (“Rock ‘N’ Roll Gypsy” και “Broken Heroes”) στο setlist της. Εδώ έχουμε να κάνουμε με μια femme fatale η οποία όταν περνάει στο δρόμο, δημιουργεί απανωτά εγκεφαλικά, σαν τη Μαλένα της Μπελούτσι ένα πράγμα. Και τι καλύτερο ως μουσικό «χαλί» για αυτή την ιστορία, από καθαρόαιμο, άκρως refrain-άτο 80’s heavy metal.\nDevil Rides Out (“Innocence Is No Excuse” – 1985)\nΔεν ξέρω για ποιον ακριβώς λόγο, αλλά σχεδόν όλα τα κομμάτια που ξεκινούν με το χαρακτηριστικό «του-πα-του (του) -πα» εξελίσσονται σε μέγιστους ύμνους. Εδώ το μέτρημα το ξεκινά ο Nigel Glockler και ο ρυθμός που ακολουθεί, σε παρασύρει χωρίς πολλά πολλά. Heavy metal όπως πρέπει να ακούγεται, με έντονο συναυλιακό feeling, με τους Oliver και Quinn να παραδίδουν μαθήματα επάνω στην εξάχορδη «θεά» και με τον Byford (σε όλους τους τόνους το ίδιο εύστοχα και αξιόλογα) να τραγουδά ξανά για μια μοιραία γυναίκα και πως τελικά της παραδόθηκε άνευ όρων. Καθημερινοί προβληματισμοί, άλυτοι φυσικά. Ρε τι θυμίζει το riff, τι θυμίζει… Μπαντάρα οι KROKUS (χεχε)!\nBattle Cry (“Rock the Nations” – 1986)\nΈπος! Παιάνας ολκής, και μάλιστα μέσα σε ένα μέτριο προς βαρετό άλμπουμ όπως είναι το “Rock the Nations” (για SAXON πάντα). Η μάχη του Culloden, μέσα από την οπτική των Βρετανών λύκων του metal, παίρνει σάρκα και οστά μέσα από ένα στιβαρό, απόλυτα heavy κομμάτι. O “Bonnie Prince” Charles Stuart ηττάται στη προσπάθειά του να καταλάβει το θρόνο, καθώς οι Ιακωβίτες Highlanders ορμούν μεν στη μάχη ηρωικά αλλά έχουν απέναντί τους τον καλύτερο στρατό της εποχής, το Βρετανικό Βασιλικό Πεζικό, τους Red Coats, υπό τον Δούκα Γουλιέλμο του Cumberland. Κομμάτι που μοιάζει σαν τη μύγα μες στο γάλα, σε αυτό το δίσκο. “Let me hear your battle cry”!\nFor Whom The Bell Tolls (“Destiny” – 1988)\nΤο “Destiny” δεν αρέσει σε μια μερίδα κόσμου, μια άλλη στέκεται κάπου στη μέση, ενώ ολοένα αυξάνονται αυτοί που τελικά το θεωρούν δισκάρα. Ανήκω στους τρίτους, και μάλιστα από τη πρώτη ακρόαση. Το “For Whom…” είναι από τα πλέον heavy τραγούδια του “Destiny”. Ώρες – ώρες μου δίνει την εντύπωση πως πρόκειται για leftover παλαιοτέρων εποχών. Το riff έρχεται από την εποχή του “Power and the Glory” και το πολυφωνικό refrain είναι αυτό που το φέρνει κοντά στο όλο κλίμα του δίσκου, ώστε να ταιριάζει με A.O.R κομμάτια σαν το “I Can’t Wait Anymore” ή το “We Are Strong”. Θα μπορούσα να πω πως είναι το αδερφάκι του “Battle Cry”. Όμορφη και η δισολία του… Εδώ το συγκρότημα «ακουμπά» κοινωνικοπολιτικά θέματα, καθώς αναφέρεται στο Ψυχροπολεμικό Βερολίνο…\nAltar of the Gods (“Solid Ball of Rock” – 1990)\nΟι SAXON το 1990 με ανανεωμένη, για μια ακόμη φορά σύνθεση, έκαναν γνωστό πως «δεν τα έχουν φάει τα ψωμιά τους». Βασικός υπεύθυνος κατά κύριο λόγο, ο μπασίστας Nibbs Carter, ο οποίος νέος τότε και γεμάτος ενθουσιασμό, έδωσε «τη κλωτσιά στα πισινά» που χρειαζόταν η μπάντα όσο ποτέ, όπως αποδείχτηκε στη πορεία. Αποτέλεσμα; Κομμάτια σαν αυτό εδώ. “A typical SAXON fast riffing song” όπως είπε κάποτε ο ψηλός, με «γεμάτες» κιθάρες και έναν Nigel Glockler να θέλει να «τρέξει» δίπλα στον ενθουσιώδη παρτενέρ του στο rhythm section, χτυπώντας ανελέητα το drum kit του. Οι νέοι θεοί της σύγχρονης εποχής, το χρήμα (κυρίως οι τραπεζίτες και οι μεσίτες), η τεχνολογία, όλα καυτηριάζονται μέσα από τους στίχους αυτού εδώ του τρομερού κομματιού. Το μόνο που «με χαλάει» είναι πως δεν έχει στην αρχή του σφύριγμα! Εγκληματικά υποτιμημένο όσον αφορά τις ζωντανές εμφανίσεις του γκρουπ, έχει αποδοθεί ελάχιστες φορές επί σκηνής…\nOne Step Away (“Forever Free” – 1992)\nΑνάλαφρο για SAXON, υπέρβαρο για τσιχλόφουσκες τύπου… ας μη πω καλύτερα. Ξεκινά με βαρβάτο riff το οποίο όμως μπαίνει σε πιο hard rock καλούπια, άκρως πετυχημένα. Φαίνεται πως οι συμπατριώτες τους JUDAS PRIEST και κυρίως η εμπορική 80’s πτυχή τους, αποτέλεσε πηγή έμπνευσης για τον Biff και τη παρέα του. Αν την ώρα που ο ψηλός τραγουδά τα κουπλέ του τραγουδήσετε και σεις τα αντίστοιχα του “Wheels of Steel”, θα ανακαλύψετε μια μικρή, σχεδόν ανεπαίσθητη λεπτομέρεια που όμως θα σας κάνει να «σκάσετε» χαμόγελο. Πολύ – πολύ καλό τραγούδι! Και πόσο θα ήθελα να ήμουν εκεί όταν έγινε η περιβόητη “Bombers and Eagles” περιοδεία, με τους MOTORHEAD για παρέα…\nNighthunter (“Forever Free” – 1992)\nΟι JUDAS PRIEST στο σώμα των SAXON για δεύτερη φορά! Άνετα θα μπορούσε να βρίσκεται σε δίσκους όπως το “Screaming for Vengeance” ή το “Defenders of the Faith”. Speed metal τυφώνας, με horror θέμα, ερμηνεία αντίστοιχη από τον Biff και εξαιρετικές κιθάρες από τους Quinn και Oliver, στη τελευταία τους συνύπαρξη ως δίδυμο. Να που η λυκανθρωπία και τα «παιδιά της Νύχτας» μπορούν να αφηγηθούν τις ιστορίες τους μέσα από ατόφιο βρετανικό μέταλλο κι όχι ντε και καλά ατμοσφαιρικούς majestic black ήχους.\nDemolition Alley (“Dogs of War” – 1995)\nΘα μπορούσε να αποκτήσει status «ύμνου», αν το συγκρότημα το υποστήριζε έστω λίγο περισσότερο. Μιλάμε για εξαιρετική σύνθεση, που συνδυάζει τους τότε σύγχρονους SAXON με εκείνους του έντονου street feeling, όπως αυτό αποτυπώθηκε μέχρι και το “Denim and Leather”. Συν τοις άλλοις, διακατέχεται προς το τέλος και από μία έντονη bluesy αίσθηση που μου φέρνει στο μυαλό τυπάρες σαν τον George Thorogood, οπότε, διπλή η χαρά σαν το ακούω. Ειλικρινά το λέω, το “Demolition Alley” θα μπορούσε να αποτελεί σημαντικό asset στο “Strong Arm of the Law” ή ακόμη πιο εύστοχα, το μικρό αδερφάκι του ομώνυμου ύμνου. Το μπάσο στην εισαγωγή, o ρυθμός στα τύμπανα και το εντελώς παλαιομοδίτικο solo, τα λένε όλα!\nCircle of Light (“Unleash the Beast” – 1998)\nΞεκινά με ένα τρομερό riff, περίπου όμοιο με αυτό του “Midnight Mover” των ACCEPT, για να γίνει στη πορεία ακόμη πιο βαρύ και επιθετικό. Ο Biff τραγουδά σε ανάλογο ύφος, με εντυπωσιακές high pitched νότες στο background, ενώ ο αρχικός ρυθμός της κιθάρας επανέρχεται κατά τη διάρκεια του chorus. Η στιγμή της μετάβασης από τη θνητή υπόσταση στην αιωνιότητα, το πέρασμα στον «άλλο κόσμο», τελικά μπορεί να ακουστεί ultra heavy και ρυθμικό, και όχι μόνο doomy και αργόσυρτο, όπως συνήθως έχουμε παρατηρήσει να γίνεται. Μήπως όμως οι γιατροί κατάφεραν να σώσουν τον ασθενή; “You listen to the voices now, they tell you that it’s not your time to leave… Then suddenly you feel the pain, your body jerks and you begin to breathe”. Λες;\nSong of Evil (“Metalhead” – 1999)\nΊδια περίπτωση με το “Circle of Light”. Εντελώς ίδια όμως! Στο μόνο που διαφέρουν, είναι πως τούτο δω «μπαίνει κατευθείαν στα βαθιά», χαρίζοντας απλόχερα τη θεοσκότεινη αύρα του. Τραγούδι με ξεκάθαρο πολιτικό μήνυμα, κατά της στέρησης της ελευθερίας, της καταπίεσης, των άδικων και αχρείαστων πολεμικών συγκρούσεων… Θα βρίσκεται πάντα στη σκιά του αδιαφιλονίκητου και ανυπέρβλητου ύμνου που ονομάζεται “Conquistadores”, ο οποίος δεσπόζει στο δίσκο και δικαίως. Αλλά εδώ μάλλον μιλάμε για το Νο 2 ενός υποτιμημένου έτσι κι αλλιώς δίσκου, οπότε μη το προσπεράσετε.\nDragon’s Lair (“Killing Ground” – 2001)\nΓια μένα, το πιο δυναμικό κομμάτι στην ιστορία της μπάντας (το δεύτερο ακολουθεί παρακάτω). Riff σκέτη αλωνιστική μηχανή, παίρνει κεφάλια με το καλημέρα. Σε γενικές γραμμές οι κιθάρες είναι απίστευτες εδώ, οι Quinn και Scarratt αγγίζουν το τέλειο. Από πίσω τύμπανα και μπάσο ακολουθούν σε αντίστοιχη απόδοση, ειδικά ο Fritz Randow (VICTORY) ο οποίος το πονάει το ρημάδι το drum kit. Ο Byford τραγουδά αρκετά ψηλά, σε επίπεδα που δεν τον είχαμε συνηθίσει ως τότε, φανερώνοντας μια ακόμη πτυχή των δυνατοτήτων του. Μέγιστος ύμνος!\nTo Live by the Sword (“Lionheart” – 2004)\nΜεταγραφή της τελευταίας στιγμής στο πρόσωπο του μεγάλου Jorg Michael. Πετυχημένη; Εννοείται. Οι γερόλυκοι Byford και Quinn που «τρέχουν» τη μπάντα, δεν κάνουν ποτέ λάθος. Είχαμε ακούσει τότε κάτι χαζά του στυλ «που να παίξει ο power-ας Jorg στους SAXON», ο Γερμανός όμως όχι μόνο έπαιξε, αλλά έμοιαζε σαν να ήταν μέλος τους χρόνια πολλά. Οι ίδιοι οι Βρετανοί εξάλλου, είχαν από καιρό κάνει το στυλ τους πολύ πιο δυναμικό, οπότε το παίξιμο του Jorg ήταν απόλυτα ταιριαστό. Heavy κεραυνός η συγκεκριμένη σύνθεση, δεν αφήνει περιθώρια αμφισβήτησης. Τα κεφάλια μας στο πιάτο κύριοι. Τυχεροί όσοι το άκουσαν ζωντανά, σε 15 μόλις συναυλίες…\nAttila the Hun (“The Inner Sanctum” – 2007)\nΤραγούδι αντάξιο του ονόματος του ανθρώπου που περιγράφει. Η «Μάστιγα του Θεού», ένας από τους πλέον τρομερούς πολέμαρχους στην ιστορία του ανθρωπίνου γένους, δεν θα μπορούσε παρά να αποτελέσει πηγή έμπνευσης για ένα κομμάτι με άκρατη επιθετικότητα, θεοσκότεινη ηχητική προσέγγιση, ψιλο-oriental αισθητική, «βροντερή» απόδοση από πλευράς rhythm section και μια «πολεμική» ερμηνεία απλό τον ψηλό. Οι SAXON μεγαλούργησαν για μια ακόμη φορά, και μας έδωσαν μερικά από τα καλύτερα 8 λεπτά της καριέρας τους.\nPrevious Post RICHIE KOTZEN – Soul funk mother…fu**er\nNext Post ACCEPT - An essential guide


Βιετνάμ - Βιετνάμ:Απ'το Βορρά μέχρι τον Νότο!! | Page 2 | Travelstories\nΤου χρονου θα παρω την γυναικα σου και θα κανουμε το ιδιο ταξιδι...για να σκας κ συ απο την ζηλια\nReactions: Marlen123, mpampis1979, skoumpi και άλλα 2 μέλη\nθελουμε τη συνεχεια....\nReactions: sif..... and holland74\nΕυχαριστούμε για όλο τον κόπο που έκανες να τα μαζέψεις όλα μαζί. Το site σου μπήκε στα αγαπημένα!!! Περιμένουμε τη συνέχεια!\n.. καλως ηλθατε .. το ειχα ξεχασει εντελως πως θα φευγατε και σας ειχα χασει και απο το φορουμ.. απο οτι ειδα περασατε καλα ...παντα τετοια..φιλαι στη γυναικα σου...\nΈλα η Ηρακλειάρα! Και μεις τα Χριστούγεννα ήμασταν Βιετνάμ για 10 ημέρες! Hanoi, Halong Bay και Ho Chi Minh. Φανταστική χώρα και ένας περήφανος λαός με αξίες που έχει να σου διδάξει πολλά...Αναμένουμε με ανυπομονησία τη συνέχεια!\nReactions: sif....., mpampis1979, KIKI και άλλο 1 μέλος\nΤέλεια ιστορία, περιμένουμε και τη συνέχεια!!!\nΝαι και θα έρθω κι εγώ μαζί σας χαχαχαχα\nReactions: Vegerazaros, mpampis1979 and sif.....\n@sif..... Είναι καλύτερα να γράφεις την ιστορία σε συνέχειες σε ξεχωριστά μηνύματα, ώστε να την παρακολουθούμε ευκολότερα, ξέροντας πότε προσθέτεις νέο κεφάλαιο.\nReactions: Στάθης, mikrh tsopana, makisg και άλλο 1 μέλος\nΠροτιμώ αυτό τον τρόπο ώστε να είναι όλη μαζί σε ένα κομμάτι και να μην ανακατεύετε με τα σχόλια,άλλωστε σύντομα θα την τελειώσω και τότε θα γράψω ένα σχόλιο ότι είναι έτοιμη για να την διαβάσει οποίος θέλει.\nReactions: Kose, PhysioDuck and mpampis1979\nΔεν ποσταρω συχνά αλλά εδώ δεν γίνεται να μην το κάνω. Πραγματικά μας ταξιδεύετε παιδιά. Μπράβο σας και σας εύχομαι να είστε γεροί να κάνετε πολλά ακόμα ανάλογα ταξίδια.\nΜακάρι να μπορέσω και εγώ κάποια στιγμή να κάνω παρόμοια ταξίδια.\nΌποιος πει οτι δε ζηλεύει διαβάζοντας αυτή την ιστορία μάλλον θα πει ψέματα! Περιμένουμε την συνέχεια!\nReactions: mpampis1979, PhysioDuck and sif.....\nOnline τώρα: 386 (Μέλη: 37, Επισκέπτες: 349)


Εκδίδεται στην Ελλάδα ο οργανωτής της απαγωγής και δολοφονίας του Μαρσελίνο - Onsports.gr\nOnsports Team\t17 Ιουνίου 2015, 18:45\nΜετά από περίπου 10 χρόνια από την ημέρα της απόδρασης του, εκδίδεται σήμερα (17/6/2015) στην Ελλάδα από τις αρχές της Τουρκίας, ο 57χρονος Κωνσταντίνος Σπινάρης, οργανωτής της πρώτης απαγωγής στη χώρα μας και της δολοφονίας του 17χρονου Ρομά Γιάννη Τσατσάνη, γνωστού ως Μαρσελίνο, που είχε συγκλονίσει το Πανελλήνιο το 1990.\nΟ Σπινάρης, ο οποίος έχει καταδικαστεί σε δις ισόβια και κάθειρξη 25 ετών για ηθική αυτουργία σε ανθρωποκτονία, καθώς και για παραβάσεις περί ναρκωτικών, είχε διαφύγει την 1/11/2005, παραβιάζοντας τακτική άδεια από τις φυλακές, όπου εξέτιε την ποινή του.\nΣτις 10/3/2006 συνελήφθη στην Τουρκία για διακίνηση ναρκωτικών και έκτοτε ήταν έγκλειστος, εκτίοντας ποινή κάθειρξης 12 ετών και 6 μηνών, που του είχε επιβληθεί από τις δικαστικές αρχές της Τουρκίας.\nΜέσω δικαστικής συνδρομής ζητήθηκε από τις τουρκικές αρχές η έκδοση του, η οποία εγκρίθηκε και τελικά φτάνει σήμερα στην Ελλάδα, συνοδευόμενος από αστυνομικούς που τον παρέλαβαν από την Τουρκία.\nΟ 57χρονος αναμένεται να φτάσει στην Ελλάδα το απόγευμα και θα οδηγηθεί πιθανότατα την Πέμπτη (18/6) στον Εφέτη Ανακριτή, ο οποίος είχε υποβάλει το αίτημα για την έκδοση του.\nΥπενθυμίζεται ότι τον Μάρτιο του 1990, ο Σπινάρης, μαζί με άλλους έξι συγκατηγορουμένους του, απήγαγαν στην Αγία Βαρβάρα Αιγάλεω τον 17χρονο Μαρσελίνο, με σκοπό να εισπράξουν λύτρα από την οικογένειά του. Μια εβδομάδα όμως μετά την απαγωγή, με εντολή του Σπινάρη δύο από τους συνεργούς του δολοφόνησαν το παιδί και το έθαψαν σε στάνη στα Δερβενοχώρια, όπου και βρέθηκε το πτώμα, μετά την εξιχνίαση της υπόθεσης από το Τμήμα Ανθρωποκτονιών της Ασφάλειας Αττικής.\nΠαναθηναϊκός – Ολυμπιακός: Οι… διπλοί πράκτορες των «αιώνιων» (videos+photos)\nΟ Νέντοβιτς εξέθεσε και τους διαιτητές!\nΠαναθηναϊκός ΟΠΑΠ-Ζενίτ: Θλάση ο Πρίφτης-Δεν έδωσε το «παρών» ούτε στη συνέντευξη Τύπου\n24 λεπτά πριν Ξεκινά τα ξημερώματα η ανάπλαση της Πανεπιστημίου - Τι πρέπει να γνωρίζουν πεζοί και οδηγοί\n54 λεπτά πριν Ξάνθη: Έτοιμη για το 3 στα 3


Εντυπωσιακό έως 1,5x μήκος (In vivo μελέτη/ μέτρηση με εργαστηριακό εξοπλισμό/ αμέσως μετά την εφαρμογή του προϊόντος)\nΗ νέα, υψηλής απόδοσης και ανοχής, Βlack Volcanic Minerals/ Professional Length Mascara της ΚΟΡΡΕΣ μετατρέπει τα μάτια σε κυρίαρχο στοιχείο του προσώπου. Οι βλεφαρίδες αποκτούν εντυπωσιακό έως 1,5x μήκος , διαχωρίζονται τέλεια, τονίζονται καθώς γεμίζονται με πλούσιο, έντονο χρώμα που διαρκεί. Το βλέμμα μεγεθύνεται, γίνεται επιβλητικό. Το εντυπωσιακό μήκος αποκαλύπτεται χάρη στο πρωτοποριακό, ειδικά σχεδιασμένο βουρτσάκι, που επιτυγχάνει να φτάσει ακόμα και τις πιο κοντές βλεφαρίδες. Με ελαστικό, κωνικό σχήμα που αγκαλιάζει και ακολουθεί τη φυσική κίνηση των βλεφαρίδων, επιτρέπει εφαρμογή ακριβείας για τέλειο διαχωρισμό, δημιουργώντας ένα εξαιρετικά βελούδινο φινίρισμα από τη ρίζα ως τις άκρες. Τα Black Volcanic Minerals εγγυώνται το έντονο χρωματικό αποτέλεσμα, ενώ δυναμώνουν, τονώνουν τις βλεφαρίδες και διατηρούν υψηλά τα επίπεδα ενυδάτωσης, ώστε να αποφεύγεται το σπάσιμό τους. Το εξαιρετικά αντιοξειδωτικό και ενυδατικό μείγμα από βούτυρο Karitè και κεριά Beeswax και Carnauba προστατεύει τις βλεφαρίδες, χωρίς να τις βαραίνει, εξασφαλίζοντας ομοιόμορφο άπλωμα και αίσθηση άνεσης τόσο κατά την εφαρμογή όσο και στη διάρκεια της ημέρας. Η νέα mascara είναι υψηλής ανοχής, καθώς η σύνθεσή της είναι κλινικά αποδεδειγμένα κατάλληλη για ευαίσθητα μάτια και χρήστες φακών επαφής.


Χρησιμοποίησε ο Τραμπ «maga2020!» ως κωδικός πρόσβασης στο Twitter;\nΣτα τέλη Οκτωβρίου 2020, ο Ολλανδός ερευνητής ασφαλείας Βίκτορ Γκέβερς ισχυρίστηκε ότι παραβίασε τον λογαριασμό του προέδρου Ντόναλντ Τραμπ στο Twitter. Για να το επιτύχει αυτό, ο Gevers λέει ότι δεν κατέφυγε σε μαγεία χάκερ λευκού καπέλου, απλώς "μαντέψει" τον κωδικό πρόσβασης του Trump και χρησιμοποίησε τη συμβολοσειρά κωδικού πρόσβασης "maga2020!".\nΟ Gevers, ο οποίος φέρεται να εισέβαλε στον λογαριασμό του προέδρου στο Twitter και έστειλε ακόμη και στην TechCrunch μια εικόνα που δείχνει την υποτιθέμενη επιτυχία του hack και τα εσωτερικά του Twitter του Trump, ήταν επίσης υπεύθυνη για το πείραμα ασφαλείας του 2016 όπου παραβίασε ξανά τον λογαριασμό του Trump. Το 2016, ο Gevers χρησιμοποίησε τον κωδικό πρόσβασης "yourefired" - τη φράση που διαδόθηκε στην εκπομπή του Trump "The Apprentice" που έτρεξε για πάνω από μια δεκαετία.\nΟ ερευνητής ασφάλειας ισχυρίζεται ότι όταν ο παλιός κωδικός πρόσβασης "yourefired" δεν λειτούργησε, απλώς προσπάθησε να συνδεθεί χρησιμοποιώντας το "maga2020!" και απέκτησε πρόσβαση στον λογαριασμό του προέδρου.\nΌταν οι αξιωματούχοι του Twitter και οι εκπρόσωποι του Λευκού Οίκου ενημερώθηκαν για σχόλια σχετικά με το θέμα, και τα δύο μέρη αρνήθηκαν κατηγορηματικά τους ισχυρισμούς.\nΗ δήλωση του Twitter ισχυρίστηκε ότι «δεν υπάρχουν στοιχεία που να επιβεβαιώνουν» τον ισχυρισμό του Gevers. Ο γίγαντας των κοινωνικών μέσων ενημέρωσης ανέφερε επίσης ότι έχουν θεσπιστεί ειδικά μέτρα ασφαλείας για εξίσου ειδικούς λογαριασμούς "υψηλού προφίλ, που σχετίζονται με τις εκλογές". Οι ακριβείς λεπτομέρειες αυτών των μέτρων παραμένουν ασαφείς.\nΑυτή δεν είναι η πρώτη φορά που εξαιρετικά δημοφιλείς λογαριασμοί στην πλατφόρμα είναι πηγή πολλών δράσεων. Λίγους μήνες πίσω, αρκετοί λογαριασμοί υψηλού προφίλ επιρροών, επιχειρηματιών και πολιτικών με εκατομμύρια οπαδούς παραβιάστηκαν και χρησιμοποιήθηκαν εν συντομία ως μέρος μιας απάτης κρυπτογράφησης.\nΠαρόλο που το Twitter έχει προσωρινό κλείδωμα λογαριασμού μεταξύ των χαρακτηριστικών ασφαλείας του , ο Gevers εξέπληξε ότι δεν μπλοκαρίστηκε μετά από τέσσερις προσπάθειες και δεν του ζητήθηκε να παράσχει επιπλέον πληροφορίες ασφαλείας. Ο κωδικός πρόσβασης που ισχυρίζεται ότι χρησιμοποίησε ο Gevers έχει επίσης 9 χαρακτήρες, αλλά το Twitter δεν παρείχε συγκεκριμένη απάντηση όταν ρωτήθηκε εάν οι λογαριασμοί που σχετίζονται με κάποιο τρόπο με τις προεδρικές εκλογές έχουν ειδικές απαιτήσεις διάρκειας.


Τυπική Εγκατάσταση GNU/Linux Desktop. - LINUXER\nΑς δούμε μερικές εφαρμογές που μπορούν να εγκατασταθούν, μαζί με την εγκατάσταση για χρήση Desktop.\nΣουίτα εφαρμογών γραφείου LibreOffice:\nΚειμενογράφος Writer συμβατά με .doc & .docx.\nΥπολογιστικά Έγγραφα (spreadsheets) Calc συμβατά με .xls & .xlsx.\nΠαρουσιάσεις Impress συμβατές με .ppt & .pptx.\nΣυντάκτης Μαθηματικών Εξισώσεων Math, και για εισαγωγή τους σε άλλα έγγραφα του LibreOffice.\nΒάσεις Δεδομένων για απλές εφαρμογές Base με φόρμες και μακροεντολές.\nΣχεδιαστικό Πρόγραμμα ανυσματικών γραφικών (vectors) Draw και για εισαγωγή τους σε άλλα έγγραφα του LibreOffice.\nΕφαρμογές για e-mail & internet:\nΠεριηγητής Ιστοσελίδων (λανθασμένα μεταφράζεται σαν φυλλομετρητής-browser), ο Firefox ή ο Midori. (Chromium & Chrome, μπορούν συνήθως να εγκατασταθούν μετά την εγκατάσταση του λειτουργικού)\nΕφαρμογή επικοινωνίας με e-mail, ο Thunderbird.\nPidgin για μηνύματα με π.χ. Facebook κλπ.\nΕφαρμογή Gimp για επεξεργασία εικόνας.\nΕφαρμογή για εγγραφή CD/DVD Brasero ή XfBurn ή K3b, αναλόγως με το περιβάλλον (Mate ή XFce ή KDE).\nΕφαρμογή για αναπαραγωγή Videos, Totem, VLC.


Ερωτήσεις για το επάγγελμα\nThread: Ερωτήσεις για το επάγγελμα\n22-02-2017, 09:23 AM #1\nΚαλημέρα, δεν ξέρω αν έχει αναρτηθεί ανάλογο θέμα και παλιότερα ή αν το κοινοποιώ σε σωστή κατηγορία του forum. Έχω κάποιες ερωτήσεις σχετικά με το επάγγελμα του μεταφραστή. Λοιπόν όπως πολλοί συμπατριώτες, έχω βρεθεί σε μια δύσκολη επαγγελματική φάση και αφού έχω εργαστεί παντού εκτός από κάπου που να έχει έστω μια μικρή σχέση με το αντικείμενο μου (Απόφοιτος Εφαρμογών Ξένων Γλωσσών στη Διοίκηση και το Εμπόριο ΤΕΙ Ηπείρου), αποφάσισα να ψάξω λίγο τις προοπτικές της μετάφρασης. Η πρώτη ερώτηση είναι η εξής : Αξίζει να βγάλω μπλοκάκι ή όχι ; Έπειτα θα ήθελα να ρωτήσω αν οι διάφορες "εταιρίες μετάφρασης" προσλαμβάνουν μόνο μεταφραστές σαν εξωτερικούς συνεργάτες γιατί εγώ αυτό έχω δει μέχρι στιγμής.\nΚαι καλώς σας βρήκα μιας και είμαι νέος στο forum .\n22-02-2017, 10:17 AM #2\nΚαλημέρα, συνάδελφε, και καλωσήρθες!\nΜετέφερα το νήμα στη σωστή ενότητα (Succeeding as a translator) και θα πρότεινα, για αρχή, να ρίξεις μια ματιά στα νήματα που περιέχει. Σιγά σιγά θα έρθουμε να συζητήσουμε τα θέματα που βάζεις υπό το φως (ή το σκότος) της σημερινής κατάστασης.\n23-02-2017, 03:58 PM #3\nH σχολή εφαρμογών ξένων γλώσσών στη διοίκηση, επειδή είχαμε κι άλλοτε αποφοίτους της εδώ, ήταν μια πολύ ενδιαφέρουσα σχολή η οποία μάλλον παρέκκλινε λίγο απο το σκοπο της.\nΟ στόχος ήταν να βγάλει στελέχη επιχειρήσεων με καλές γνώσεις ξένων γλωσσών και πολιτιστικών θεμάτων των χωρών των γλωσσών αυτών. Δηλαδή υπαλλήλους γραφέιου που μπορούν να εργαστούν σε διεθνές περιβάλλον (όπως θα έπρεπε να είναι όλοι, αλλά αυτό ειναι άλλη ιστορία).\nΤελικά σε τί διέφερε από τις άλλες σχολές διοίκησης επιχειρήσεων στην ουσία, αν επαγγελματικά δεν βλέπω καμιά διαφορά;\n24-02-2017, 07:31 AM #4\nΗ σχολή όντως είχε κάποιο ενδιαφέρον μιας και δίνει διεξόδους αλλά με αβεβαιότητα. Είχε δύο κύριες κατευθύνσεις. Τη Μετάφραση-Διερμηνεία και τη Διοίκηση. Μπορούσες βέβαια να παρακολουθήσεις μαθήματα και των δύο κατευθύνσεων. Σε τελική ανάλυση είναι σαν να λες ότι είμαστε λίγο απ' όλα. Πέρα από αυτά, μέσω της σχολής αυτής μπορώ να εργαστώ και σαν μεταφραστής.\n24-02-2017, 12:20 PM #5\nΈπειτα θα ήθελα να ρωτήσω αν οι διάφορες "εταιρίες μετάφρασης" προσλαμβάνουν μόνο μεταφραστές σαν εξωτερικούς συνεργάτες γιατί εγώ αυτό έχω δει μέχρι στιγμής.\nΜία τέτοια εταιρία μου 'στειλε μόλις το παρακάτω link:\nΑπόδειξη δαπανών κόβεις αν είσαι χωρίς μπλοκάκι.\nΠαρακράτηση 3,6% για τα πρώτα 300€, και επιπλέον 20% για ό,τι βγάλεις από κει και πάνω.\nΤα λίγα που ξέρω.\n24-02-2017, 01:03 PM #6\nΝα ρωτήσω επειδή είμαι λίγο άσχετος. Τι συμβαίνει με τις Αναλυτικές Περιοδικές Δηλώσεις ;\n24-02-2017, 02:07 PM #7\nΤι συμβαίνει με τις Αναλυτικές Περιοδικές Δηλώσεις ;\nΘα πρέπει να ρωτήσεις λογιστή, και μάλιστα με περισσότερα στοιχεία. Δεν είμαι βέβαιος ότι υπάρχει άνθρωπος στην Ελλάδα που μπορεί να απαντήσει στην ερώτησή σου έτσι χαλαρά μάλιστα όπως είναι διατυπωμένη -- αλλά ούτε και για πιο σφιχτά.\n03-03-2017, 12:10 PM #8\nΤις επόμενες μέρες είναι κανονισμένο να συμβεί και αυτό.\nΞέρω ότι σας βομβαρδίζω με ερωτήσεις, αλλά προσπαθώ να βγάλω μια άκρη για το πως να κινηθώ με ασφάλεια και επιτυχία σκαλί - σκαλί.\nΜε προβληματίζει επίσης το ξεκίνημα, κάθε αρχή και δύσκολη άλλωστε, μιας και ουσιαστικά δεν έχω επαγγελματική εμπειρία στη μετάφραση πέρα από την Πρακτική Άσκηση. Αυτό δεν είναι αντικίνητρο για τον εκάστοτε συνεργάτη ; Αλλά πρέπει και από κάπου να ξεκινήσω.\n03-03-2017, 12:25 PM #9\nγια το πώς να κινηθώ με ασφάλεια και επιτυχία\nΣυζητάμε πάντα για μεσοβέζικες λύσεις, εντάξει; Όχι το να σηκωθείς και να πας να δουλέψεις σε άλλη χώρα όσο είναι νωρίς.\n04-03-2017, 12:29 PM #10\nΝαι ψάχνω για μια μέση λύση. Σίγουρα και το εξωτερικό είναι μια πιθανότητα αλλά προσπαθώ να το κρατάω σαν έσχατη λύση.


Μετ. Βάσια Τζανάκαρη\nΕίναι απ' τα βιβλία που στοιχειώνουν τη σκέψη σου και σε ακολουθούν για καιρό. Βιβλίο που διαδραματίζεται πολύ μακριά από τον δικό μας, οικείο, δυτικό πολιτισμό, αλλά που κατορθώνει να αποκτήσει παγκοσμιότητα και διαχρονικότητα. Είναι βιβλίο με κέντρο προπάντων τον άνθρωπο, έστω κι αν δρα μέσα σε διαφορετικές τοπικές, ιστορικές, πολιτιστικές συνθήκες. Τι κοινό έχουμε με την ιστορία, τη φύση, τη γλώσσα, τις συνήθειες Κορεατών και Ιαπώνων; Κι όμως η συγγραφέας κατορθώνει να αναδείξει τα στοιχεία εκείνα που αφορούν τον άνθρωπο και ισχύουν παντού και πάντα. Ο άνθρωπος αγωνίζεται, δυστυχεί, υποφέρει, ελπίζει, αγαπά τον τόπο του, αγωνιά για τα παιδιά του, αισιοδοξεί ή απογοητεύεται, θρηνεί στον θάνατο πάντα με τον ίδιο τρόπο.\nΜε ύφος απλό, σχεδόν κουβεντιαστό, με σύντομες προτάσεις, χωρίς προσπάθεια δημιουργίας ύφους ή εντυπωσιασμού, η Νοτιοκορεάτισσα-Αμερικανίδα συγγραφέας μας παρασύρει σ' αυτή τη μακρά αφήγηση, της οποίας οι 700 σελίδες δεν μας φαίνονται καθόλου πολλές. Αρχίζει το 1910 και τελειώνει το 1989. Βασική πρωταγωνίστρια, χαρακτήρας που υπάρχει από την αρχή ως το τέλος, είναι η Σάντζα, μοναδικό επιζήσαν παιδί ενός φτωχού ζευγαριού, του Χούνι και της Γιάνγκτσιν, που ζουν σ' ένα μικρό ψαροχώρι της Βόρειας Κορέας (προτού ακόμα χωριστεί), το Γιόνγκτο. Φτωχοί αλλά εργατικοί και αγαπημένοι, αγωνίζονται όπως όλοι γύρω τους. Σύντομα ο Χούνι πεθαίνει και μόνη της η Γιάνγκτσιν μεγαλώνει τη Σάντζα, νοικιάζοντας τα φτωχικά της δωμάτια σε ψαράδες. Τα χρόνια περνούν, με τη Σάντζα να δουλεύει από πολύ μικρή πλάι στη μάνα της. Δεκαεξάχρονη γνωρίζει κι ερωτεύεται έναν πλούσιο έμπορο ψαριών, τον Κο Χάνσου, ο οποίος της αποκρύπτει ότι είναι ήδη παντρεμένος στην Ιαπωνία. Όταν εκέινη μένει έγκυος, της προτείνει να τη βοηθήσει, να τη συντηρεί, ουσιαστικά να γίνει ερωμένη του, πράγμα που η Σάντζα απορρίπτει. Θα την παντρευτεί όμως ένας φιλάσθενος ιερέας, ο Ίσακ, που έτυχε να μείνει στα ενοικιαζόμενα δωμάτιά τους και μαζί θα μεταναστεύσουν στην Οσάκα της Ιαπωνίας, της οποίας τότε η Κορέα ήταν αποικία, όπου ζει ο παντρεμένος αδελφός του Ίσακ. Το παιδί που γεννιέται, ο Νόα (Νώε) αποδεικνύεται ένα πανέξυπνο, ταλαντούχο παιδί, που όνειρό του είναι να μπορέσει να σπουδάσει, να πάει στο πανεπιστήμο παρ' όλη τη φτώχεια και την περιθωριοποίηση στην οποία ζουν. Το φαγητό με δυσκολία εξασφαλίζεται, το να φάνε "άσπρο ρύζι" ήταν μια σπάνια πολυτέλεια, στη θέση του κρέατος αγοράζουν και βράζουν κόκαλα.\nΚαθώς τα χρόνια περνούν καινούρια πρόσωπα περιβάλλουν τα αρχικά. Καινούριες γενιές, γεννήσεις και θάνατοι, παιδιά κι εγγόνια, δεσμοί δημιουργούνται ή διαλύονται. Μέσα από την ιστορία των προσώπων παρακολουθούμε τις ιστορικές συνθήκες που αναπόφευκτα τους επηρεάζουν. Οι Κορεάτες στην Ιαπωνία, όπου καταφεύγουν ως μετανάστες αναζητώντας καλύτερες συνθήκες ζωής, ζουν σε ένα είδος γκέτο, περιφρονούνται, περιθωριοποιούνται, αναγκάζονται να αλλάξουν ακόμα και το όνομά τους. Ποτέ δεν θα μπορέσουν να αποκτήσουν ιθαγένεια. Ακόμα και οι απόγονοι δεύτερης και τρίτης γενιάς, έστω κι αν έχουν γεννηθεί στην Ιαπωνία, έστω κι αν μιλούν τέλεια τα Ιαπωνικά, αναγκάζονται κάθε τρία χρόνια να ανανεώνουν την άδεια παραμονής τους στην Ιαπωνία.\nΔεκάδες πρόσωπα κυκλοφορούν στο μυθιστόρημα. Ξεχωρίζουν οι γυνακείοι χαρακτήρες, προπάντων η Σάντζα που επωμίζεται τα βάρη της οικογένειας. Έχει αποκτήσει κι ένα δεύτερο παιδί με τον γάμο της κι εκτός από τη φροντίδα των παιδιών και του σπιτιού, επινοεί τρόπους να ενισχύσει το φτωχό εισόδημα της οικογένειας. Ωραίος τύπος είναι και η άτεκνη συνυφάδα της, η Κιάουνκιν, με την οποία συγκατοικούν και πάντα αγαπημένες αντιμετωπίζουν μαζί όλες τις αντιξοότητες. Αλλά και η μητέρα, η Γιάνγκτζιν, που κάποια στιγμή έρχεται κι αυτή στην Ιαπωνία, δεν είναι κατώτερη. Είναι πολύ χαρκτηριστική η σκηνή κατά την οποία ηλικιωμένη πια, είναι άρρωστη και ετοιμοθάνατη: "Το απρόσμενο δώρο αυτής της ασθένειας ήταν ότι για πρώτη φορά στη ζωή της, ίσως από τη στιγμή που περπάτησε και ήταν σε θέση να κάνει οποιαδήποτε δουλειά, η Γιάνγκτζιν δεν ένιωθε την επιθυμία να μοχθήσει. Πλέον δεν μπορούσε να μαγειρέψει, να πλύνει πιάτα, να σκουπίσει πατώματα, να ράψει ρούχα, να τρίψει τουαλέτες, να φροντίσει παιδιά, να φτιάξει φαγητό για να πουλήσει ή να κάνει ό,τι άλλο έπρεπε να γίνει. Δουλειά της ήταν να ξεκουραστεί πριν πεθάνει". Και η Σάντζα κάποια στιγμή θα πει: "Η μοίρα μιας γυναίκας είναι να υποφέρει".\nΑσφαλώς δεν λείπουν και οι ανδρικοί χαρακτήρες, ίσως μάλιστα είναι περισσότεροι και με πιο καθοριστικό ρόλο στο μυθιστόρημα. Καλοί και κακοί, τίμιοι και μαφιόζοι, εκπρόσωποι μιας κοινωνίας που συναντάμε σε κάθε τόπο και κάθε εποχή.\nΤο βιβλίο αποπνέει αγάπη για την πατρώα γη, την Κορέα, στην οποία όμως δεν μπορούσαν να επιστρέψουν μετά τον χωρισμό της. Θυμήθηκα το ποντιακό τραγούδι του Καζαντζίδη: "Στα ξένα είναι Έλληνας και στην Ελλάδα ξένος". Το δράμα του μετανάστη εκφρασμένο και σ' αυτό το υπέροχο μυθιστόρημα.\nΚαι ο τίτλος; Τι σημαίνει "Πατσίνκο"; Είναι το όνομα ενός ιαπωνικού παιγνιδιού που μοιάζει με το φλίπερ, αλλά που παίζεται με λεφτά. Περίπου το 80% των μαγαζιών Παντσίνκο που υπήρχαν στην Ιαπωνία ανήκαν σε Κορεάτες, αλλά συνήθως ελέγχονταν από την Γιακούζα, την ιαπωνική μαφία. Δυο από τα μέλη της οικογένειας της Σάντζα θα πλουτίσουν απ' αυτά τα μαγαζιά. Ο Νόα θα μπορέσι να μπει στο πανεπιστήμιο, μεγάλο επίτευγμα για Κορεάτη. Ένας εγγονός θα μπορέσει να σπουδάσει ακόμα και στην Αμερική. Όμως η ζωή παραμένει δύσκολη, απρόβλεπτη, συχνά οι ήρωες συντρίβονται από μια αδυσώπητη μοίρα.\nΒιβλίο με ιστορικές αναφορές, χωρίς να είναι ιστορικό μυθιστόρημα, βιβλίο γραμμένο από μια συγγραφέα που πολύ έχει μελετήσει και αγαπήσει την εθνική της καταγωγή, προπάντων που έχει πολύ αγαπήσει τον Άνθρωπο.\nΚαλησπέρα Κίκα. Άλλο ένα καλό βιβλίο δηλαδή. Μετά το 1784 (e-book) και το Η ΦΩΛΙΑ ΤΟΥ ΚΟΥΚΟΥ, διάβασα το ΓΙΝΑΤΙ του Καλπούζου. Τώρα διαβάζω το ΦΟΒΟΥ ΤΟΥΣ ΔΑΝΑΟΥΣ. Εχω κατεβάσει και 2 στο iPad. Μετά από αυτά θα κοιτάξω για τη ΠΑΤΡΙΔΑ και το ΠΑΤΣΙΝΚΟ.\nΕίμαι σίγουρη ότι θα σου αρέσουν. Παρεμπιπτόντως είναι 1984 και όχι 1784 (φαντάζομαι αβλεψία).\nmaxforeigner 9:35 μ.μ.\nΦυσικά ...αβλεψία, αφού το 1784 αποτελούσε παρελθόν κι όχι μέλλον που ήταν - το θέμα...του πώς θα ήταν η ζωή στο 1984...


Στουρνάρας: Η Τράπεζα Αττικής έδινε δάνεια στον Καλογρίτσα... - Star.gr\nΠΟΛΙΤΙΚΗ - ΟΙΚΟΝΟΜΙΑ Τρίτη, 11 Οκτωβρίου 2016, 14:46\nΣτουρνάρας: Η Τράπεζα Αττικής έδινε δάνεια στον Καλογρίτσα σαν να ήταν η Microsoft!\n«Μπορεί να έχει ψυχολογικά προβλήματα ο Προβόπουλος, στη θέση του θα πρόσεχα»!\nΧείμαρρος ήταν ο Γιάννης Στουρνάρας αναφορικά με τα δάνεια της Τράπεζας Αττικής στην κατάθεσή του στην Επιτροπή της Βουλής για τα δάνεια σε ΜΜΕ και κόμματα.\nΟ διοικητής της Τράπεζας της Ελλάδας τόνισε πως η Attica Bank είχε πάρει «έναν πολύ κακό δρόμο» και πως αυτό «έπρεπε να διορθωθεί», εξηγώντας πως «χάρη στην έγκαιρη παρέμβαση της ΤτΕ διορθώθηκε η κακή πορεία της».\nΟ ίδιος, αναφερόμενος στη δανειοδότηση της Τράπεζας Αττικής και ειδικά στα δάνεια του κ. Καλογρίτσα, είπε πως «εμείς δεν βλέπουμε τον κ. Καλογρίτσα αλλά τους ομίλους, πχ.τον “Τοξότη”».\n«Από εκεί και πέρα, το πόρισμα ανέδειξε ορισμένες αδυναμίες της τράπεζας και η νομική υπηρεσία είπε να πάει εισαγγελέας λόγω της ζημιάς από την υποτιμολόγηση δανείου» είπε ο κ. Στουρνάρας και πρόσθεσε: «Το 61% του χαρτοφυλακίου της τράπεζας υποτιμολογείται κυρίως για δάνεια επιχειρηματικά και σε κατασκευαστικές. Δεν ακολούθησε το σύστημα τιμολόγησης. Εδινε επιτόκιο χαμηλό σε εταιρίες, σαν να ήταν η Microsoft…».\nΧαμός για τις «διαρροές» για Αττικής – Στουρνάρας: Οι φορείς του Δημοσίου απέσυραν τα χρήματα\nO διοικητής της Τράπεζας της Ελλάδας αντέδρασε έντονα όταν ο βουλευτής του ΣΥΡΙΖΑ Σπύρος Λάππας αναφέρθηκε σε διαρροή πληροφοριών για την τράπεζα Αττικής.\n«Η ανακοίνωση της διακοπής χρηματοδότησης ζημίωσε την τράπεζα Αττικής. Έφυγαν αμέσως 50 εκατ. ευρώ» είπε ο κ. Λάππας, προσθέτοντας: «Διορθώστε το αλλά μην το ανακοινώνετε».\n«Ποιος σας είπε ότι το κάναμε εμείς; Δεν υπήρξε καμία ανακοίνωση» είπε σε έντονο ύφος ο κ. Στουρνάρας, ο οποίος στην παρατήρηση του Σωκράτη Φάμελλου πως ο επιθεωρητής της ΤτΕ κ. Πάσχας είπε πως «αν ήξερα ποιος έκανε τη διαρροή, θα πήγαινε στον εισαγγελέα», απάντησε: «Επικροτώ και επαυξάνω».\nΜάλιστα, ο κ. Στουρνάρας απάντησε στην επίθεση του κ. Λάππα πως οι ενέργειες της ΤτΕ οδήγησε σε εκροή καταθέσεων 70 εκατ. ευρώ από την Attica Bank, λέγοντας ότι αυτοί που απέσυραν τα χρήματά τους ήταν δημόσιοι φορείς και όχι ιδιώτες!\n«Μπορεί να έχει ψυχολογικά προβλήματα ο Προβόπουλος, στη θέση του θα πρόσεχα»\nΟ Γιάννης Στουρνάρας εξαπέλυσε και επίθεση κατά του προκατόχου του στη διοίκηση της Τράπεζας της Ελλάδας, Γιώργου Προβόπουλου.\nΟ κ. Στουρνάρας έδειξε ιδιαίτερα ενοχλημένος από τις αιχμές που είχε αφήσει ο κ. Προβόπουλος για τις κινήσεις της ΤτΕ και του νυν διοικητή της για το τραπεζικό σύστημα, λέγοντας πως ο ίδιος δεν θα δημοσιοποιούσε ένα πόρισμα αλλά θα το πήγαινε αθόρυβα στον εισαγγελέα.\nΑφού διέψευσε πως του είχε στείλει επιστολή ο κ. Προβόπουλος αναφορικά με το ότι στη θέση του διευθύνοντος συμβούλου και του προέδρου ήταν το ίδιο πρόσωπο, ο κ. Στουρνάρας είπε ενοχλημένος: «Και επειδή το λέει ο Προβόπουλος; Ο κ. Προβόπουλος δεν έστειλε την Proton στον εισαγγελέα; Δεν δόθηκε δημοσιόττηα τότε; Για να καταλάβω! Ο κ. Προβόπουλος μπορεί να έχει διάφορα ψυχολογικά προβλήματα! Ο κ Προβόπουλος μπορούσε αν ήθελε να πάρει κατά τη δική του θητεία ως διοικητής της ΤτΕ πρωτοβουλίες για την εξυγίανση της τράπεζας Αττικής. Δεν το έκανε και τελικά το έκανα εγώ».


Έξοδος κινδύνου: April 2007\nPosted by Times News at 11:21 AM 2 comments:\nΕίχα χρόνο αυτές τις μέρες κι έτσι μου δόθηκε η ευκαιρία να περιπλανηθώ σε κάποια ιστολόγια. Ορισμένα είναι ενδιαφέροντα, αλλά τα περισσότερα ανακατεύουν τα σκουπίδια. Κι αναρωτιέται ο καλοπροαίρετος "περιηγητής", τι να θέλουν άραγε όλοι αυτοί που κρατούν ένα "ποντίκι" και γράφουν ακατάσχετα; Ο καθένας προτάσσει μια δικαιολογία και ταμπουρώνεται πίσω από αυτήν. Αρκετά ασχολούνται με τα βιβλία, μιας και οι ενασχολούμενοι με τη δημοσιότητα γενικώς υπερτερούν. Είπαμε, δημοκρατία έχουμε κι ευτυχώς που υπάρχει αυτή η δυνατότητα να γράφει κανείς και να ξεσκάει. Βέβαια, γίνεται και λίγο αστείο το πράγμα, αφού έτσι όπως εξελίσσεται, εν πολλοίς μου θυμίζει τα λευκώματα που έγραφαν κυρίως τα κορίτσια άλλων εποχών. Εκείνοι που ασχολούνται με τα βιβλία και θεωρούνται από τους άλλους σοβαροί ή οι ίδιοι θεωρούν το blog τους σοβαρό, νιώθεις ότι συντάσσονται (με ελάχιστες διαφορές) με τις απόψεις και τις προτιμήσεις του κατεστημένου.\nPosted by Times News at 1:34 PM No comments:\nPosted by Times News at 5:07 AM No comments:\nΜια γρήγορη απόφαση ήταν να ταξιδέψω, στο νομό Ηλείας, με αφορμή την εκδήλωση παρουσίασης του βιβλίου "Δρόμοι της οργής" του Αντώνη Σιμιτζή, που οργάνωσε η Πολιτιστική Ομάδα Φράγμα στα Λεχαινά. Μια παρέα - πιστεύω, αγαπημένη - που θέλει να είναι σε εγρήγορση πνευματική. Και μάλλον τα καταφέρνει.\nΣτο διατηρητέο κτίριο του Σιδηροδρομικού Σταθμού των Λεχαινών, που όμως παραμένει εγκαταλειμμένο, το παραδοσιακό καφενείο έχει μετατραπεί χάρη στο μεράκι του ενοικιαστή του, σε ένα συμπαθητικό μπαράκι που συγκεντρώνει τη πιο ζωντανή μερίδα της τοπικής νεολαίας.\nΕκεί, λοιπόν, κάθε Σάββατο κάτι γίνεται! Πεζογράφοι, ποιητές και άλλοι διανοούμενοι βρέθηκαν στο Σταθμό και μίλησαν για τη δουλειά τους, συζήτησαν με ανθρώπους που δεν θέλουν να κοιμούνται κι έχουν αγωνίες και επιζητούν να ζωντανέψει ο τόπος τους κόντρα στην μαζική ισοπέδωση που επιχειρεί ο τηλεοπτικός κρετινισμός και η κρατική αναλγησία, αβελτηρία, ολιγωρία, κι ό,τι άλλο θέλετε... Το Φράγμα έκανε εκδηλώσεις για τον αγαπημένο μας ποιητή Γιώργη Παυλόπουλο που περνά μια δύσκολη περιπέτεια με την υγεία του (και του ευχόμαστε να είναι δυνατός), τον Διονύση Καρατζά, τον Δημήτρη Παπαχρήστο, τον Τάσο Γουδέλη, τον Κορνήλιο Καστοριάδη, τον Παναγιώτη Κονδύλη, τον Δημήτρη Κανελλόπουλο, τον Γιάννη Πατίλη, και πολλούς άλλους (και την αφεντιά μου...).\nΉταν η στιγμή του Σιμιτζή χθες Σάββατο 14 Απριλίου. Ο χαιρετισμός του Διονύση Κράγκαρη μας εισήγαγε σ' ένα κόσμο ήρεμο, φιλικό και προσγειωμένο. Μίλησε ο Σχολικός Σύμβουλος Παναγιώτης Ζεύλας που είναι και διδάκτωρ Πολιτικής Φιλοσοφίας, κάνοντας μια σπουδαία ανάλυση του βιβλίου του Σιμιτζή. Μίλησε όμως και η δημοσιογράφος Ελένη Σκάβδη, που σχετικά πρόσφατα διέκοψε την έκδοση της εφημερίδας της "Το Βήμα της Ηλείας", γιατί δεν άντεξε τα οικονομικά βάρη αφ' ενός αλλά και την πίεση εκείνων που δεν θέλουν να τους ενοχλείς και η Σκάβδη πάντοτε ενοχλούσε με τα γραφτά της. Κανέναν δεν άφηνε σε χλωρό κλαρί - κάθε λογής εξουσία. Είχε ν' αντιμετωπίσει και τους ανταγωνιστές που έκαναν τα αδύνατα δυνατά να πάψει να υπάρχει το "Βήμα της Ηλείας". Κάπου όμως νιώθω ότι η εφημερίδα θα ξαναβγεί κι ας μην το πολυπιστεύει η Ελένη, για την οποία ήταν ψυχοφθόρα η περίοδος της έκδοσης της εφημερίδας. Θα έρθουν καλύτερες μέρες!\nΗ Ελένη όμως δεν κάθεται με σταυρωμένα χέρια. Γράφει, επιμελείται κείμενα, προγραμματίζει την έκδοση βιβλίων, οργανώνει και συντονίζει εκδηλώσεις, ενδιαφέρεται για την Ηλεία (παρά το γεγονός ότι είναι Θρακιώτισσα) περισσότερο κι από κάποιους υπερπατριώτες. Τέλος πάντων θα ξαναμιλήσω για την Ελένη που την θεωρώ σημαντική προσωπικότητα... Για τον Σιμιτζή σκεφτόμουν να γράψω περισότερα, αλλά ξεστράτισα.\nΉθελα να πω ότι πήρα βαθιές ανάσες όταν βρέθηκα στην εξοχή. Η πεδινή Ηλεία είναι μια από τις ωραιότερες περιοχές της χώρας. Πραγματικά το μάτι σου χάνεται στην πρασινάδα. Οι μυρωδιές της άνοιξης μ' έφεραν στα ίσα μου. Το χαμομήλι και οι παπαρούνες απλώνονται λεύτερα χωρίς να σου ζητούν - μόνο να έχεις τα μάτια ανοιχτά και τις αισθήσεις σου εν εγρηγόρσει.\nΟ Όμηρος ονομάζει την Ηλεία «θεία Ήλιδα» [Ήλιδα δίαν] κι ο Ευριπίδης “η Διός γείτων” . Εκεί οι Κουρήτες έκρυψαν το νεογέννητο θεό για να τον προφυλάξουν από τον πατέρα του Κρόνο, εκεί ο Δίας κατενίκησε τον Κρόνο σ’ έναν αγώνα πάλης, εκεί ο Απόλλων νίκησε τον Άρη στην πυγμή και τον Ερμή σε αγώνα δρόμου...\nΌταν κατεβαίνω στην Ηλεία περιπλανιέμαι σε τόπους που αγάπησα. Αλλά και μόνο να διαβάζω τις επιγραφές με τις ονομασίες χωριών και πόλεων, κάτι μέσα μου σκιρτά. Μανωλάδα, Βάρδα, Λεχαινά, Ανδραβίδα, Σαβάλια, Αμαλιάδα, Χάβαρι, Μουζίκα, Λόπεσι, Δάφνη (το χωριό μου), Κεραμιδιά, Λουκάβιτσα, Σιμόπουλο, Εφύρα...\nΠαλιότερα πήγαινα πιο συχνά. Αφότου όμως έφυγε και η Μάνα τα πράγματα άλλαξαν κι εκείνη η λαχτάρα έδωσε τη θέση της στον πόνο της απουσίας...\nPosted by Times News at 10:16 AM 3 comments:\nΈλεος, βρε παιδιά! Ξαφνικά ανακαλύψατε ότι το ΣΕΗ κοντεύει να σκάσει από το σφιχταγκάλιασμα των ΚΚΕέδων; Αλλά, αυτό το τροπάριο των υπογραφών έχει καταντήσει παιχνίδι για μικρά παιδιά. Ρίχνοντας κανείς μια ματιά στα ονόματα εκείνων που υπογράφουν κατά του ΣΕΗ και υπέρ του Λούκου, θα διαπιστώσουν ότι οι περισσότεροι -αν όχι όλοι- είχαν ή έχουν ή θα έχουν κάποια σχέση με το Ελληνικό Φεστιβάλ. Παίξανε την περασμένη χρονιά, παίζουν φέτος ή θα παίξουν σε κάποια παράσταση του χρόνου. Αυτή η υπογραφολογία είναι ένα κακόγουστο αστείο. Θα έπρεπε να γίνει μια συζήτηση και να μπουν επί τραπέζης τα διάφορα ζητήματα που σχετίζονται με το Ελληνικό Φεστιβάλ και κατά πόσο το "όραμα" του κ. Λούκου μας αφορά όλους ή αποκλειστικά αφορά τον εαυτό του. Θέλω να πω ότι... Έλληνες εσμέν. Δεν είναι κακό να τρωγόμαστε και οι μεν να κάνουν τους ξύπνιους στους δε; Δεν με αφορά όμως η υποταγή στον οποιονδήποτε... Οι κύριοι που υπογράφουν δεν είδα να "ξεσηκώνονται" όταν προέκυψε θέμα και στη σχέση του Σπύρου Ευαγγελάτου με τον κ. Λούκο! Αυτά, προς το παρόν...\nPosted by Times News at 6:34 AM No comments:\nΔεν φαντάζομαι ότι ο Dario Fo όταν έγραφε το έργο "Δεν πληρώνω, δεν πληρώνω...", είχε υπόψη του την γνωστή ηθοποιό Άννα Κοκκίνου (που έχει το θέατρο Σφενδόνη στου Μακρυγιάννη), γιατί αν την είχε υπόψη του, ίσως το έργο να έπαιρνε άλλη τροπή. Επανέρχομαι, λοιπόν, σε ένα προσωπικό θέμα που όμως έχει δημόσιο χαρακτήρα. Χρωστάει και της Μιχαλούς και δεν πληρώνει! Μου χρωστάει χρήματα από μια συνεργασία που είχαμε και δεν με πλήρωσε. Με κορόιδεψε. Κοροϊδεύει...\nΔιάβασα ότι η Κοκκίνου θα παίξει το καλοκαίρι στο πλαίσιο του προγράμματος του Ελληνικού Φεστιβάλ το Τέλος της μικρής μας πόλης του Δημήτρη Χατζή σε σκηνοθεσία του εντιμότατου Δήμου Αβδελιώδη (να με συγχωρήσει ο Δήμος που περνάει εδώ το όνομά του χωρίς να έχει σχέση με την μπαταχτσίδικη συμπεριφορά της Κοκκίνου). Η κυρία Κοκκίνου, δηλαδή, παίρνει χρήμα από το ελληνικό δημόσιο και την πληρώνω και εγώ! Να γιατί οι επιχορηγήσεις σε κάποιους δεν πιάνουν τόπο και πρέπει οι αρμόδιοι να προσέχουν πού δίνουν και πού όχι...\nΑπορώ: Έχει μούτρα να κυκλοφορεί η κυρία Κοκκίνου; Να της θυμίσω τον σκαιότατο τρόπο με τον οποίο μου έκλεισε το τηλέφωνο όταν κάποια στιγμή της υπενθύμισα το χρέος της; Δεν θέλει να θυμάται. Μονάχα που πάντα παίρνει ένα μισοκακόμοιρο ύφος και ο συνομιλητής της την λυπάται, σε σημείο που αναρωτιέται κανείς αν πρέπει να βγάλουμε δίσκο για να την ενισχύσουμε. Τόση κακομοιριά. Δεν ξαναγράφω το ιστορικό. Όποιος έχει όρεξη να μάθει ας ανατρέξει σε παλιότερα κείμενά μου: Η κυρία Άννα Κοκκίνου με εξαπάτησε, και Η Άννα Κοκκίνου κωφεύει! (Στο label Άννα Κοκκίνου).\nΚάποιοι που με γνωρίζουν καλά, ίσως αναρωτηθούν για το ύφος του κειμένου, ότι δηλαδή δεν μου πάει! Λυπάμαι αλλά είμαι πολύ οργισμένος με την Κοκκίνου επειδή με εξαπάτησε και ζει ατιμωρητί (το αν χρωστάει και σε άλλους κι αυτοί είναι ενδεχομένως ουκ ολίγοι, δεν μ' ενδιαφέρει) - αυτό μόνο έχω να πω.\nΜέρες που είναι, ζει και η κυβέρνηση το δικό της δράμα -ή μάλλον μια άνευ προηγουμένου τραγωδία. Πολλά από τα «σεμνά και ταπεινά» που διακήρυττε σε όλους τους τόνους ο κ. Καραμανλής ως αρχηγός της αξιωματικής αντιπολίτευσης αποκαθηλώνονται και απομυθοποιούνται με τρόπο αγοραίο: το ταμείο είναι μείον στα ασφαλιστικά Ταμεία και τα ομόλογα αποδεικνύονται πράγματι υψηλού ρίσκου, που κουρελιάζουν την κυβερνητική αξιοπιστία.\nΟ πρωθυπουργός καυχιόταν μέχρι τώρα ότι η οικονομία ήταν το δυνατό χαρτί της κυβέρνησης. Κι όμως, κάθε μέρα που περνά αποκαλύπτεται ότι στο πεδίο της οικονομίας εκτυλίσσεται ένα σκάνδαλο με έκταση και ζημιές, που ακόμα δεν είναι εύκολο να αποτιμηθούν ούτε κατά προσέγγιση. Κάποιοι, αντί να διαχειριστούν «με μηδενική ανοχή στη διαφθορά» περιουσίες που δεν τους ανήκαν, όρμησαν στο «ψητό» νομίζοντας ότι ανακάλυψαν το δικό τους «Ελντοράντο» και επιδόθηκαν σε ένα ξεδιάντροπο πλιάτσικο.\nΠώς αντιδρούν μέχρι τώρα οι πρωταγωνιστές του δράματος; Σφυρίζουν αδιάφορα. Εμφανίζονται ακόμα και ως σκληροί τιμωροί, αναζητώντας βολικά εξιλαστήρια θύματα μικρομεσαίου βεληνεκούς. Και ελπίζουν μήπως η εβδομάδα των Παθών και η Ανάσταση απαλύνουν τις εντυπώσεις και οδηγήσουν τα πράγματα στη λήθη!\nΑν μη τι άλλο όλα αυτά υποδηλώνουν σύνδρομο συνενοχής. Και εδώ που τα λέμε, ανεξάρτητα από την ετυμηγορία της Δικαιοσύνης, τα πολιτικά συμπεράσματα βοούν. Ο πρωθυπουργός απέτυχε διπλά να κάνει τομές, τόσο με την πολυδιαφημισμένη «επανίδρυση του κράτους» -με άλλα λόγια στην αδήριτη ανάγκη εκσυγχρονισμού της δημόσιας διοίκησης- όσο και με την επιλογή προσώπων για τη διαχείριση κρίσιμων τομέων και μεγεθών.\nΗ πάταξη της διαφθοράς έπαυσε πλέον να αποτελεί τη «χρυσή πολιτική επένδυση» της κυβέρνησης. Ανοίγοντας τα συρτάρια των Ταμείων, αποκαλύπτεται η πικρή αλήθεια του «μια από τα ίδια» στα μάτια της κοινής γνώμης.\nΚαι ο πρωθυπουργός -μαζί με την κυβέρνησή του- από «αρχάγγελος της κάθαρσης» έχει μετατραπεί σε μέρος του προβλήματος, ανήμπορος να πάρει στοιχειώδεις έστω πολιτικές πρωτοβουλίες. Είναι με την πλάτη στον τοίχο.\nΟι πληγές στη ΝΔ δείχνουν βαθιές και οι κραδασμοί μεγάλοι -αλλά αυτό είναι το λιγότερο. Η ζημιά είναι πολύ μεγάλη για τον τόπο, την οικονομία, τη λειτουργία της αγοράς, τους ασφαλισμένους. Γι αυτό και η κρίση εμπιστοσύνης προς εκείνους που μέσα στον πανικό τους εξαγγέλλουν τώρα μέτρα κάθαρσης, μεγαλώνει. Είχαν την ευκαιρία τρία χρόνια τώρα. Αντί για μέτρα, όμως, έπαιξαν με τα Ταμεία, με τους Αγάπιους και τα ρίσκα περίεργων ομολόγων. Και η «ρομφαία» της κάθαρσης έμεινε στο ράφι...\nPosted by Times News at 9:28 AM 2 comments:


Race for Autism- Αθλούμαστε για την γνωστοποίηση του αυτισμού - Healthstories.gr - υγεία, διατροφή, ομορφιά, φυσική κατάσταση, κορονοϊός, ειδήσεις, αρθραγραφία, συμβουλές, νέα,\nΑρχικήΥγεία του ΠαιδιούRace for Autism- Αθλούμαστε για την γνωστοποίηση του αυτισμού\nΣτην ενεργοποίηση της δράσης «Race for Autism» για την γνωστοποίηση της αναπηρίας του αυτισμού προχωράει το Υπουργείο Εργασίας και Κοινωνικών Υποθέσεων και το Κέντρο Κοινωνικής Πρόνοιας Περιφέρειας Αττικής, με αφορμή την Παγκόσμια Ημέρα για τον Αυτισμό (2 Απριλίου).\nΗ δράση θα παραμείνει ενεργή ολόκληρο τον Απρίλιο.\nΣύμφωνα με την υφυπουργό Εργασίας και Κοινωνικών Υποθέσεων Δόμνα Μιχαηλίδου, «Τόσο οι συμπολίτες μας στο φάσμα του αυτισμού, όσο και οι οικογένειές τους, συχνά αντιμετωπίζουν σοβαρότατες διακρίσεις σε όλες τις πτυχές της ζωής τους. Από την εκπαίδευση έως και την επαγγελματική κατάρτιση και αποκατάσταση». Πρόκειται για μια «αόρατη» αναπηρία και το Υπουργείο Εργασίας και Κοινωνικών Υποθέσεων εργάζεται για να την κάνει ορατή μέσα από στοχευμένες δράσεις και προγράμματα που ξεκινούν από τη βρεφική ηλικία.\nΟι πολίτες που ενδιαφέρονται να συμμετάσχουν στη δράση θα πρέπει να προχωρήσουν από 30 Μαρτίου έως 31 Απριλίου στις εξής ενέργειες:\n1. Πραγματοποίηση δωρεάν εγγραφής στη σελίδα www.raceforautism.gr.\n2. Ενεργοποίηση του link και χρήση της εφαρμογής.\n3. Δήλωση αθλήματος στο οποίο ο πολίτης θα πάρει μέρος (τρέξιμο, περπάτημα, ποδήλατο, κολύμπι).\n5. Καταχώρηση του χρόνου άσκησης του αθλήματος, καθώς και την ανάρτηση μιας φωτογραφίας (αν το επιθυμούμε) στην πλατφόρμα.\nΣτην ανάρτηση οι ενδιαφερόμενοι θα πρέπει να βάζουν το #raceforautismgr.


Facegloria: Το Facebook των Χριστιανών – Χωρίς... αμαρτίες και με «αμήν» αντί για like\nΘέμα: Facegloria: Το Facebook των Χριστιανών – Χωρίς... αμαρτίες και με «αμήν» αντί για like\n07-07-15, 10:55 #1\nΤο όνομα του μιμείται αυτό του Facebook, όπως ακριβώς και τα χρώματα του. Αυτά που μπορεί κανείς να κάνει μέσω του Facegloria είναι ελάχιστα σε σύγκριση με τα γνωστά social media. Ωστόσο, το καινούργιο μέσο ξεχωρίζει για έναν... διαφορετικό λόγο. Είναι το πρώτο διαδικτυακό μέσο των Χριστιανών.\nΟ Barros, μαζί με τους 3 συνιδρυτές του θρησκευτικού social media, έχουν στόχο να προσελκύσουν όσο περισσότερο κόσμο μπορούν. Οι λογαριασμοί αυξάνονται κατά εκατοντάδες, αν όχι χιλιάδες, καθημερινά, ενώ έχει μεγάλο ενδιαφέρον να δούμε πως θα εξελιχθεί η πορεία αυτού του ομολογουμένως... ιδιαίτερου μέσου.


Διαδικτυακές Πύλες - Δήμος Ωραιοκάστρου - Λήψη απόφασης έγκρισης ή μη χορήγησης άδειας μουσικής - μουσικών οργάνων επ’ αορίστου, του ΧΑΤΖΟΓΛΟΥ ΜΙΧΑΗΛ του Γεωργίου για το κατάστημα - κυλικείο, που βρίσκεται στην οδό Υψηλάντου - Ελύτη 13, της Δ.Κ. Ωραιοκάστρου, του Δήμου Ωραιοκάστρου\nΛήψη απόφασης έγκρισης ή μη χορήγησης άδειας μουσικής - μουσικών οργάνων επ’ αορίστου, του ΧΑΤΖΟΓΛΟΥ ΜΙΧΑΗΛ του Γεωργίου για το κατάστημα - κυλικείο, που βρίσκεται στην οδό Υψηλάντου - Ελύτη 13, της Δ.Κ. Ωραιοκάστρου, του Δήμου Ωραιοκάστρου\nΑριθμός απόφασης: 10/2016\n10_apofash_oraiok_2016.pdf (83 Λήψεις)\nΠερισσότερα σε αυτή την κατηγορία: « Λήψη απόφασης έγκρισης για χορήγηση άδειας μουσικής - μουσικών οργάνων επ’ αορίστου για την επιχείρηση ΝΕΦΕΛΗ ΕΝΟΙΚΙΑΣΕΙΣ Ε.Π.Ε. που βρίσκεται επί των οδών Θεσσαλονίκης – Αγ. Γεωργίου 1, της Δ.Κ. Ωραιοκάστρου του Δήμου Ωραιοκάστρου Λήψη απόφασης για τοποθέτηση χημικών τουαλετών σε περιοχές της Δημοτικής Κοινότητας Ωραιοκάστρου »\nAAY 23/2020 Προμήθεια φυσικού αερίου, Ύδρευση\nΑΑΥ22/2020Επιχορήγηση Δημοτικού Οργανισμού Πολιτισμού, Πρόνοιας και Αλληλεγγύης ΔΟΠΠΑΩ.\nAAY 21/2020 Αμοιβές και προμήθειες τραπεζών, Φόροι τόκων & χρήση συστήματος POS\nAAY20/2020Εισφορά υπέρ Συνδέσμου ΟΤΑ μείζονος Θεσ/νικης


Βίντεο με θέμα τη Θεσσαλονίκη • e-steki\nΤο e-steki είναι μια από τις μεγαλύτερες ελληνικές διαδικτυακές κοινότητες με 67,803 μέλη και 2,441,049 μηνύματα σε 76,701 θέματα. Αυτή τη στιγμή μαζί με εσάς απολαμβάνουν το e-steki άλλα 323 άτομα.\nO Παραλογικός έγραψε: στις 19:04, 05-09-11:\nΚαλησπέρα σας πριν από λίγες ημέρες έφτιαξα ένα βίντεο μόνος μου(τα πλάνα τα τράβηξα μόνος μου)για την πόλη μου την Θεσσαλονίκη και πιο συγκεκριμένα για το κέντρο.Θα ήταν χαρά μου να το βλέπατε και να λέγατε την άποψη σας και γιατί όχι να το προωθήσετε αν σας αρέσει!Ξέρω ότι η Θεσσαλονίκη δεν είναι μόνο το κέντρο και αν αποκτήσει δημοτικότητα το συγκεκριμένο βίντεο θα δημιουργήσω καινούρια και για άλλες περιοχές!Ευχαριστώ\nΥΓ:Δείτε το βίντεο σε 1080 Full HD αξίζει πραγματικά!!\nΥΓ2:Το βίντεο συνοδεύεται από το τραγούδι "Smile" του Monsieur Minimal\nblue_butterfly, amy001, mindcircus, ΚΟΡΩΝΕΥΣ\nH blue_butterfly Ζήσε... έγραψε: στις 19:38, 05-09-11:\nΠολύ ωραίο βίντεο, μου άρεσε ιδιαίτερα μπορώ να πω. Και πολύ καλή ανάλυση έχει πιστεύω.\nH mindcircus Open Mind, Open Heart έγραψε: στις 22:20, 05-09-11:\nΜ'αρέσει πολύ η Θεσσαλονίκη!\nΗ προσπάθειά σου είναι καλή και η επιλογή του τραγουδιού επίσης, νότες αισιόδοξες!\nΘα ήθελα περισσότερο ''νοσταλγικό'' υφος/χρώμα ίσως με κάποιες ρυθμίσεις που μπορείς να κάνεις και όχι τόσο απότομη διακοπή στο τέλος του βίντεο. Σε κάποια σημεία οι αλλαγές εικόνας είναι απότομες, ενώ χρειάζεται θεωρώ μια πιο ''ήπια'' μετάβαση. Θα μου άρεσε αν συμπεριελάμβανες και τα Κάστρα ή ακόμα και την Φοιτητούπολη!\nO ΚΟΡΩΝΕΥΣ ακροδεξιος αναρχοκομμουνιστης έγραψε: στις 22:28, 05-09-11:\nμπραβο για το αποτελεσμα μου αρεσε .\nO Παραλογικός έγραψε: στις 23:29, 05-09-11:\nΕυχαριστώ πολύ τόσο για την προβολή όσο και για τον σχολιασμό!Για το νοσταλγικό ύφος έχεις δίκιο εννοώ μπορούσα να προσθέσω εφέ ώστε να φαίνεται πιο νοσταλγικό αλλά το τραγούδι είναι τόσο αισιόδοξο που δεν μου έπαιρνε η καρδιά να το κάνω Και για τις απότομες σκηνές έχεις δίκιο απλώς είχα ένα θέμα με το πρόγραμμα της επεξεργασίας και γι'αυτό φαίνεται κάπως "ξερό".Ευχαριστώ πάντως πολύ!\nΕυχαριστώ πολύ!Αγόρασα μια καινούρια κάμερα που έχει πολύ καλή ανάλυση και πιστεύω ήταν η καλύτερη δοκιμή\nΤελευταία επεξεργασία από το χρήστη Myrtle : 08-09-11 στις 15:18. Αιτία: merge


Κορονοϊός-Νοσοκομείο «Σωτηρία»: Δυο ασθενείς αρνούνται να δισωληνωθούν-Παρέμβαση Εισαγγελέα | Pro News\nHome / ΚΟΙΝΩΝΙΑ / Κορονοϊός-Νοσοκομείο «Σωτηρία»: Δυο ασθενείς αρνούνται να δισωληνωθούν-Παρέμβαση Εισαγγελέα\nΣυνεχίζονται τα περιστατικά με ασθενείς που δεν επιθυμούν να διασωληνωθούν στα νοσοκομεία. Αυτή τη φορά δυο γυναίκες 41 και 56 ετών αρνήθηκαν να εισαχθούν στις ΜΕΘ του νοσοκομείου «Σωτηρία».\nΌπως αναφέρουν οι θεράποντες γιατροί, σύμφωνα με το STAR, η μια 56χρονη ασθενής αρνείται επίμονα να διασωληνωθεί, καθώς επικαλείται εκκλησιαστικούς λόγους. Οι γιατροί απευθύνθηκαν στην Εισαγγελία να παρέμβει ώστε να διασωληνωθεί καθώς κινδυνεύει η ζωή της. Ωστόσο, ο Εισαγγελέας απεφάνθει ότι δεν μπορούν οι γιατροί να κάνουν κάτι.\nΣοκάρει η ανάρτηση γιατρού με την ακτινογραφία της 41χρονης ανεμβολίαστης εγκύου που γέννησε με καισαρική και διασωληνώθηκε\nΤο πρόβλημα είναι το νομικό κενό που υπάρχει σχετικά με την διασωλήνωση. Δεν υπάρχει σαφής κατανόηση από τους γιατρούς για το τι πρέπει να κάνουν ώστε να μην βρεθούν κατηγορούμενοι στο τέλος, την ώρα που προσπαθούν να σώσουν μια ανθρώπινη ζωή.\nΑκόμα και αν υπογράψει ο συνοδός που βρίσκεται με τον ασθενή, οι γιατροί δεν μπορούν να προχωρήσουν σε διασωλήνωση.


073. ΚΟΥΝΕΛΛΗΣ Γιάννης (1936-2017) – HELLENIC AUCTIONS – Δημοπρασίες Έργων Τέχνης\n073. ΚΟΥΝΕΛΛΗΣ Γιάννης (1936-2017)\nΑρχική σελίδα|Κατάλογος Μάϊος 2021|073. ΚΟΥΝΕΛΛΗΣ Γιάννης (1936-2017)\nΜικτή τεχνική σε χαρτόνι 50×70 εκ υπγρμ δις κ.\nΤο έργο αποτελεί ένα από τα περιζήτητα σχέδια για εγκατάσταση, με λαδοπαστέλ και μολύβι, φόρμες που απασχόλησαν διεξοδικά πολλές δεκαετίες τον διεθνώς αναγνωρισμένο καλλιτέχνη/οπτικό φιλόσοφο και εικαστικό «Οδυσσέα» Γιάννη Κουνέλλη. Ανάλογα έργα του έχουν φιλοξενηθεί στις σημαντικότερες γκαλερί και στα μεγαλύτερα μουσεία του κόσμου. Για ακόμη μία φορά απεικονίζεται η κυκλική κίνηση που πάντα επιστρέφει και η φόρμα της περιπέτειας αυτής που απασχόλησαν τον καλλιτέχνη επανειλημμένα. Η επιστροφή αποτελεί βασική έννοια στη φιλοσοφική του αναζήτηση και στη σχέση του με το Κέντρο, όπως χαρακτηριστικά υιοθετώντας μια άποψη του Μαλεβιτς, γράφει: «Θέλω να ανοιχτώ στο χώρο… κάνω μια τρύπα στον καμβά για να εισχωρήσει το άπειρο…».\nΠΡΟΕΛ. Δώρο του καλλιτέχνη στην συνάδελφο και φίλη Σωτηρία Ράλλη (1944-2011) Ιδιωτ. συλλογή Η.Σ./ Πειραιάς- Με αγορά από την παραπάνω


Προγνωστικά Στοιχήματος | Over στη Λιθουανία | Kingbet.net\nOver στη Λιθουανία\nΛιθουανοί και Ιταλοί έχουν προκριθεί στα τελικά και απόψε μπορούν να κλείσουν με θέαμα τα προκριματικά.\nΑπόψε ολοκληρώνεται η προκριματική φάση του Μουντομπάσκετ στην ευρωπαϊκή ζώνη και μοναδική εκκρεμότητα αποτελεί το τρίτο και τελευταίο εισιτήριο από τον 9ο όμιλο όσον αφορά στη δράση του κουπονιού μπασκετ.\nΕπειτα από τα αποτελέσματα της Παρασκευής, οι Μαυρβούνιοι έκαναν το πιο καθοριστικό βήμα πρόκρισης μετά το 74-76 στην Ουκρανία. Την ίδια ώρα οι Λετονοί έχαναν από την Ισπανία εντός έδρας και έκαναν τη ζωή τους ακόμη δυσκολότερη. Στο πλέον αδιάφορο της ημέρας, η Τουρκία παρέμεινε στη διεκδίκηση της πρωτιάς μετά το άνετο 77-58 επί της ουραγού Σλοβενίας.\nΤο Σλοβενία – Ουκρανία αποτελεί δίχως αμφιβολία το πιο αδιάφορο παιχνίδι της τελευταίας αγωνιστικής σε αυτόν τον όμιλο. Με 0/5 στη δεύτερη προκριματική φάση οι πρωταθλητές Ευρώπης Σλοβένοι μένουν δικαίως εκτός συνέχειας, την ώρα που οι Ουκρανοί έκαναν μερικά καλά ματς αλλά πληγώθηκαν από τις απουσίες των παικτών του ΝΒΑ. Ένα ματς το οποίο γίνεται απλά επειδή πρέπει και δεν υπάρχει λόγος να μπλέξουμε.\nΜετά από μισή ώρα (20:30) η μάχη κορυφής μεταξύ Ισπανών και Τούρκων. Η «ρόχα» έχει προβάδισμα με ρεκόρ 9-2 έναντι 8-3, αλλά (χάρη στο υπέρ της 71-67 του πρώτου γύρου) η Τουρκία θα τερματίσει στην πρώτη θέση αν φύγει απόψε με το διπλό. Αμφότερες σε – σχεδόν – όλα τα ματς των προκριματικών πορεύθηκαν δίχως τους κυριότερους αστέρες τους και αυτό θα συμβεί εκ νέου. Με το χάντικαπ των 6,5 πόντων να μοιάζει σωστά τοποθετημένο, το under έρχεται σε πρώτο πλάνο δεδομένης της εικόνας που έχουν βγάλει μέχρι τώρα.\nΑυτό είναι το μοναδικό ματς του αποψινού προγράμματος που έχει ουσιαστικό βαθμολογικό ενδιαφέρον. Οι γηπεδούχοι είχαν τους Νίνταμ (26) και Ντούμπλιεβιτς (11) σε εξαιρετική κατάσταση το βράδυ της Παρασκευής κι έτσι μπόρεσαν να πετύχουν πολύ σημαντικό διπλό στο Κίεβο. Συνυπολογίζοντας και την ήττα της – ελλιπούς – Λετονίας από την Ισπανία με σκορ 62-67, μπήκαν σε πολύ πλεονεκτική θέση για την πρόκριση. Αυτό ισχύει καθώς πέραν της νίκης, τους αρκεί και ήττα με διαφορά μικρότερη των οκτώ πόντων για να βρεθούν στην Κίνα το καλοκαίρι. Οι Λετονοί προφανώς θα είναι εμφανώς βελτιωμένοι με τους Στρέλνιεκς και Τίμα ετοιμοπόλεμους, ωστόσο σε τιμές φαβορί αποφεύγω το διπλό.\nΟσον αφορά στον δέκατο όμιλο τώρα, και οι τρεις θέσεις πρόκρισης είναι καλυμμένες. Η Λιθουανία τα έχει καταφέρει εδώ και καιρό και μετά το 69-78 στην Ολλανδία «κλείδωσε» την πρωτιά. Αυτήν θα ακολουθήσουν στα τελικά Ιταλοί και Πολωνοί μετά τις νίκες επί Ούγγρων και Κροατών. Ετσι, δεν υπάρχει πίεση σε καμία εκ των αποψινών αναμετρήσεων.\nΤο πρώτο χρονικά της ημέρας στις 19:30, με τις δύο ομάδες να είναι άνετες. Οι γηπεδούχοι έχουν ήδη εξασφαλίσει την πρώτη θέση αλλά και την παρουσία στο γκρουπ των ισχυρών ενόψει της κλήρωσης, ενώ οι «ατζούρι» του Σακέτι επιστρέφουν σε τελική φάση Παγκοσμίου Κυπέλλου έπειτα από το 2006. Ποντάροντας στο ότι οι δύο ομάδες δεν έχουν άγχος, κρατάω το over στην περίπτωση αυτή.\nH μία (Κροατία) μπήκε στον όμιλο με σαφή στόχο την πρόκριση στα τελικά και η άλλη (Ουγγαρία) για να εμφανίσει ένα αξιοπρεπές πρόσωπο, εξαντλώντας τις όποιες πιθανότητες για κάτι καλό. Κοινός παρονομαστής, το γεγονός πως πηγαίνουν στην τελευταία αγωνιστική των ομίλων δίχως ουσιαστικό στόχο αφού έχουν αποκλειστεί. Αμφότερες είχαν πιθανότητες πριν από τα ματς της Παρασκευής, αλλά ούτε σε αυτά έβγαλαν το καλύτερό τους πρόσωπο. Οι μεν Κροάτες ηττήθηκαν 69-77 από τους Πολωνούς, την ώρα που η Ουγγαρία δυσκολευόταν να ακολουθήσει τον ρυθμό των Ιταλών (75-41). Υπο άλλες συνθήκες, το διπλό της Κροατίας θα αποτελούσε καλή επιλογή σε τιμές αουτσάιντερ, αλλά αφενός προβληματίζει έντονα και αφετέρου δεν έχει το παραμικρό κίνητρο. Πάσο.\nΤέλος, υπάρχει και η αναμέτρηση ανάμεσα σε Πολωνία και Ολλανδία. Οι γηπεδούχοι με το διπλό στην Κροατία εξασφάλισαν την είσοδο τους στους ομίλους της τελικής φάσης του Παγκοσμίου Κυπέλλου, τη στιγμή που οι «οράνιε» αποτέλεσαν τον… σάκο του μποξ με 0-5 κατά τη διάρκεια της δεύτερης προκριματικής φάσης. Οι Πολωνοί λοιπόν ετοιμάζουν γιορτή απόψε ώστε να πανηγυρίσουν την επιστροφή σε Μουντομπάσκετ μετά το 1967 και οι αντίπαλοί τους δεν μοιάζουν ικανοί να τους καταστρέψουν τα σχέδια. Το ματς όμως είναι σωστά διαβασμένο και με το χάντικαπ σε υψηλά επίπεδα δεν προτίθεμαι να μπλέξω.\n19:30 ΛΙΘΟΥΑΝΙΑ – ΙΤΑΛΙΑ Over 152,5 2.05 Vistabet\n20:30 ΙΣΠΑΝΙΑ – ΤΟΥΡΚΙΑ Under 146,5 1.70 Bwin


Οι τρεις νεαροί κάθονταν και συζητούσαν σε παγκάκι, γεγονός το οποίο απ’ ότι φαίνεται ενόχλησε τον 75χρονο, κάτοικο της περιοχής\nΕπεισόδιο με πρωταγωνιστή έναν ηλικιωμένο και θύματα τρεις νεαρούς συνέβη αργά χθες το βράδυ, στην περιοχή των Εργατικών Κατοικιών της Αγίας Αικατερίνης, στο Ηράκλειο.\nΑρχικά τους έβαλε τις φωνές και στην συνέχεια βγήκε από το σπίτι του και επιχείρησε να τους χτυπήσει με μαγκούρα. Οι πληροφορίες θέλουν τους νεαρούς να απομακρύνονται, δίχως να δίνουν συνέχεια στο περιστατικό, όμως ο ηλικιωμένος ήταν ασυγκράτητος. Φέρεται ότι έβγαλε από τη μέση του ένα 22αρι πιστόλι και πυροβόλησε εναντίον των τριών νεαρών, χωρίς ευτυχώς να τους τραυματίσει.\nΑναστάτωση επικράτησε στην περιοχή και αμέσως κλήθηκε η αστυνομία, άνδρες της οποίας ακινητοποίησαν και συνέλαβαν τον 75χρονο. Σε έρευνα δε, που ακολούθησε στο αυτοκίνητο του ηλικιωμένου, βρέθηκαν δύο όπλο, γεμιστήρες και φυσίγγια.\nTag:posts, Top, Ηράκλειο, πυροβολισμοί


Κιάσσος: "Αν ανακάλυπτα τον κόσμο της προπονητικής, θα σταματούσα νωρίτερα" | mpalakritis.gr\n15/11/2020 - 15:31\nΟ προπονητής του Αλμυρού Κώστας Κιάσσος, σε δηλώσεις του στον ΣΠΟΡ FM 94,6 τόνισε πως αν είχε ανακαλύψει νωρίτερα τη “μαγεία” του ρόλου του προπονητή, δεν θα έπαιζε μέχρι να σαρανταρίσει.\n«Για μένα το ποδόσφαιρο είναι τρόπος ζωής. Με αυτό μεγάλωσα και αυτό έκανα καλύτερα στη ζωή μου. Είμαι ευγνώμων για όλα όσα έζησα και έκανα με μεγάλη χαρά. Έκανα αυτό που ευχαριστιόμουν επάγγελμα και μου έδωσε πάρα πολλά πράγματα, αλλά και τον σεβασμό και την αγάπη πολλών ανθρώπων. Από τα 15 μέχρι και τα 40 που σταμάτησα έκανα προπόνηση με τον ίδιο τρόπο, με την ίδια τρέλα γυμναζόμουν στον Παναθηναϊκό και τον ΟΦΗ, μέχρι και την τελευταία μου ομάδα, τον Μυλοπόταμο. Αν γύριζα το χρόνο πίσω, θα άλλαζα κάποιες επιλογές.\nΑν ανακάλυπτα τον κόσμο της προπονητικής, θα σταματούσα νωρίτερα. Μου αρέσει πάρα πολύ, τρελαίνομαι και ασχολούμαι όλη τη μέρα με αυτό. Θέλω μέσα από αυτή τη διαδικασία να δω τι δεν έκανα καλά εγώ και δεν θέλω να δω τους παίκτες μου να κάνουν τα ίδια με μένα. Στην ομάδα έχουμε πολλούς καλούς παίκτες και πολλά παιδιά δεν είναι για να παίζουν στη Γ’ Εθνική».\nΌσο για τη σχέση ζωής που έχει με τον ΟΦΗ;\n«Πέρασα 14 χρόνια και έπαιξα εκατοντάδες παιχνίδια με τον ΟΦΗ. Κάποιες φορές που έφυγα δεν ήταν πάντα από δική μου επιλογή. Η ομάδα πέρασε δύσκολα τα προηγούμενα χρόνια, αλλά αυτή τη στιγμή γίνονται πολύ καλά πράγματα και ο σύλλογος κοιτά μπροστά. Με χαροποιεί πάρα πολύ αυτό.»


Χρήση οδηγών στοίχισης στο Numbers στο Mac - Apple Υποστήριξη (GR)\nΧρήση οδηγών στοίχισης στο Numbers στο Mac\nΧρησιμοποιήστε τους οδηγούς στοίχισης και απόστασης για να μπορέσετε να τοποθετήσετε τα αντικείμενα με ακρίβεια σε ένα φύλλο. Όταν οι οδηγοί είναι ενεργοί, εμφανίζονται ενώ σύρετε ένα αντικείμενο σε ένα φύλλο σε στοίχιση με ένα άλλο αντικείμενο ή σε ίση απόσταση από αυτό. Μπορείτε να απενεργοποιείτε και να ενεργοποιείτε τους οδηγούς σύμφωνα με τις ανάγκες σας.\nΜπορείτε επίσης να προσθέσετε τους δικούς σας οριζόντιους ή κάθετους οδηγούς στοίχισης και να τους τοποθετήσετε οπουδήποτε σε ένα φύλλο. Αυτοί οι μόνιμοι οδηγοί στοίχισης δεν εμφανίζονται και εξαφανίζονται καθώς μεταφέρετε αντικείμενα, αλλά παραμένουν ορατοί όσο εργάζεστε.\nΕπιλέξτε Numbers > «Προτιμήσεις» (στο μενού Numbers στο πάνω μέρος της οθόνης), κάντε κλικ στους «Χάρακες» στο πάνω μέρος του παραθύρου προτιμήσεων.\nΕμφάνιση οδηγών στο κέντρο αντικειμένου: Δείχνουν ότι το κέντρο ενός αντικειμένου στοιχίζεται με το κέντρο ενός άλλου αντικειμένου ή με το κέντρο του φύλλου.\nΕμφάνιση οδηγών στις άκρες αντικειμένου: Δείχνουν ότι οι άκρες ενός αντικειμένου στοιχίζονται με μια άκρη άλλου αντικείμενου ή του φύλλου.\nΕμφάνιση οδηγών για σχετικό μέγεθος: Δείχνουν πότε ένα αντικείμενο ταιριάζει με το μέγεθος ενός άλλου αντικειμένου σε μια συγκεκριμένη διάσταση (για παράδειγμα, ύψος).\nΕμφάνιση οδηγών για σχετική απόσταση: Εμφανίζονται όταν τρία ή περισσότερα αντικείμενα τοποθετούνται σε ίσες αποστάσεις μεταξύ τους σε μια γραμμή.\nΜπορείτε να προσθέσετε οδηγούς στοίχισης που παραμένουν ορατοί στο υπολογιστικό φύλλο ενώ εργάζεστε, ακόμη κι αν φύγετε από το υπολογιστικό φύλλο και επιστρέψετε σε αυτό αργότερα. Μπορείτε να προσθέσετε όσους οδηγούς θέλετε και να τους τοποθετήσετε ανάλογα με τις προτιμήσεις σας. Οι οδηγοί στοίχισης είναι μοναδικοί σε κάθε φύλλο.\nΤοποθετήστε τον δείκτη πάνω από τον κατακόρυφο ή οριζόντιο χάρακα και μετά σύρετέ τον στο φύλλο.\nΑφαίρεση οριζόντιου οδηγού: Σύρετέ τον προς τα πάνω και έξω από το φύλλο.\nΑφαίρεση κατακόρυφου οδηγού: Σύρετέ τον προς τα αριστερά και έξω από το φύλλο.\nΔιαγραφή όλων των οδηγών: Επιλέξτε «Προβολή» > «Οδηγοί» > «Εκκαθάριση όλων των οδηγών στο φύλλο».\nΕπιλέξτε Numbers > «Προτιμήσεις» (στο μενού Numbers στο πάνω μέρος της οθόνης) και μετά κάντε κλικ στους «Χάρακες».\nΔείτε επίσηςΧρήση χαράκων στο Numbers στο MacΤοποθέτηση και στοίχιση αντικειμένων στο Numbers στο MacΔιαστρωμάτωση, ομαδοποίηση και κλείδωμα αντικειμένων στο Numbers στο Mac


Τετράχρονος έσωσε τη μητέρα του με τη βοήθεια του iPhone\nPosted On 25/03/2017\t Ananiadis Vasilis 0\nΈνα αγόρι τεσσάρων ετών επικοινώνησε τηλεφωνικά με την υπηρεσία άμεσης βοήθειας, όταν η μητέρα του έχασε τις αισθήσεις της μέσα στο σπίτι τους, χρησιμοποιώντας τη λειτουργία αναγνώρισης δακτυλικού αποτυπώματος και τη ψηφιακή βοηθό Siri, όπως ανέφερε η μητροπολιτική αστυνομία του Λονδίνου.\nΌπως εκτιμάται, αφού πρώτα ξεκλείδωσε το iPhone φέρνοντας τη συσκευή σε επαφή με το δάκτυλο της μητέρας του, χωρίς να χρειαστεί να θυμηθεί κάποιον κωδικό, στη συνέχεια ζήτησε από τη Siri να καλέσει τον τηλεφωνικό αριθμό άμεσης βοήθειας (999 στη Βρετανία). Στο ηχητικό απόσπασμα που έδωσε στη δημοσιότητα η αγγλική αστυνομία, ο μικρός Ρόμαν ακούγεται να λέει ότι η μητέρα του είναι νεκρή, αφού είχε κλειστά τα μάτια της και το αγόρι νόμιζε ότι δεν αναπνέει.\nΣτην προκειμένη περίπτωση, λειτούργησε επίσης θετικά αφού κερδήθηκε πολύτιμος χρόνος, το γεγονός ότι το τετράχρονο αγόρι γνώριζε τη διεύθυνση του σπιτιού του και έτσι δεν απαιτήθηκε ο εντοπισμός του σημείου της κλήσης. Επίσης, όπως είπε ο επικεφαλής της υπηρεσίας άμεσης βοήθειας, έπαιξε βασικό ρόλο ότι το παιδί είχε προφανώς διδαχθεί από τους γονείς του πως να αντιδράσει σε μια περίπτωση έκτακτης ανάγκης και έκανε αυτό που έπρεπε.\nΗ άμεση επέμβαση των διασωστών πιστεύεται ότι έσωσε τη ζωή της μητέρας του Ρόμαν. Όταν έφτασαν στο σπίτι βρήκαν εκείνον, τον δίδυμο αδερφό του και το μικρότερο αδερφάκι τους κοντά στη μητέρα τους. Αφού τις παρασχέθηκαν οι πρώτες βοήθειες και ανέκτησε τις αισθήσεις της, η γυναίκα μεταφέρθηκε σε νοσοκομείο.


«Προσβολή να κάνει μαθήματα ηθικής ο Μακεδονικός»\nΔευτέρα 9 Μαΐου 2022 13:05\nΔεν έχει τέλος ο «πόλεμος ανακοινώσεων» ανάμεσα σε Μακεδονικό και ΑΕ Λευκίμμης, με την ομάδα της Κέρκυρας να εκδίδει ανακοίνωση – απάντηση στα περί απόπειρας επηρεασμού της δικαιοσύνης, που έκαναν λόγο οι Θεσσαλονικείς.\nΗ ανακοίνωση: Δεν μπορεί ο Ανδρώνης με θράσος, να κάνει μαθήματα ηθικής!!! Με πολύ μεγάλο ενδιαφέρον παρακολουθούμε τις τελευταίες ώρες τις σημερινές ενυπόγραφες δηλώσεις του Πρόεδρου του Α.Σ. ΜΑΚΕΔΟΝΙΚΟΣ Παύλου Ανδρώνη να κάνουν τον γύρω των αθλητικών και όχι μόνο σαιτ και την συγκινητική προσπάθεια του να βάλει τάξη στην μεθοδική και οργανωμένη επιχείρηση απόπειρας επηρεασμού της ποδοσφαιρικής δικαιοσύνης.\nΤην ίδια στιγμή που ο φίλαθλος κόσμος στην Ελλάδα και ιδιαίτερα αυτά που είδαν και έζησαν με την συγκεκριμένη ομάδα και τις μεθοδεύσεις της όλες οι ομάδες και όλοι οι φίλαθλοι του 2ου ομίλου της Γ’ Εθνικής. Ο Παύλος Ανδρώνης με θράσος μας κάνει μαθήματα ηθικής;\nΤα σενάρια επιστημονικής φαντασίας που ανακάλυψε σήμερα, δείχνουν άνθρωπο σε κατάσταση πανικού. Αντιλαμβανόμαστε την αγωνία του εν όψει του αναμενόμενου «πορίσματος» του Εφετείου. Αντιλαμβανόμαστε επίσης την ανάγκη του να στρέψει την προσοχή του κοινού σε τρίτους. Με την μόνη διαφορά ότι ο ένοχος δεν μπορεί να δημιουργεί ενόχους.\nΜάλλον ψάχνει για αποδιοπομπαίος τράγους για να δικαιολογήσει αυτά που σκέφτεται και κάνει ο ίδιος και τα “παπαγαλάκια” του διαπλεκόμενου συστήματος METRONMEDIA του κ. Ανδρώνη και ιδιοκτήτη και της ομάδας του Μακεδονικού. Όποια εφημερίδα, όποιο τηλεοπτικό ή ραδιοφωνικό μέσο χρησιμοποιήσει, δεν μας ακουμπά. Εμείς δεν θα μπούμε στην λογική του.\nΗ Ελληνική Δικαιοσύνη οφείλει να συνεχίσει με γρήγορα αντανακλαστικά και ορθές αποφάσεις την προσπάθεια αναβάθμισης του Ελληνικού Ποδοσφαίρου, με αποκλειστικό στόχο την απόδοση δικαιοσύνης, τη καθαρότητα και την εξυγίανση μέσα και έξω από τους αγωνιστικούς χώρους. Να απελευθερωθεί το ποδόσφαιρο.\nΓια του λόγου το αληθές παραθέτουμε τα πρωτοσέλιδα και τις δημοσιεύσεις της εφημερίδας Μετροσπορ και metrosport.gr της METRONMEDIA ιδιοκτησίας του κ. Ανδρώνη, προσπαθώντας να χειραγωγήσει, την Αθλητική δικαιοσύνη. Είναι πλέον προσβολή ο κ. Ανδρώνης να μας κάνει μαθήματα ηθικής. Είναι τουλάχιστον αστείο και πονηρό, δείχνει ότι ο πράγματι κατατρύχεται από το σύνδρομο του “δήθεν σωτήρα” και όλα αυτά που λέει ότι τα κάνουν άλλοι, πολύ απλά είναι όλα αυτά που σκέφτεται και κάνει ο ίδιος.


Αυτό είναι το τρέιλερ του UFC Gdansk με... ελληνικό ενδιαφέρον! (ΒΙΝΤΕΟ) - Fightsports.gr\nΕίστε εδώ: Αρχική » MMA » Αυτό είναι το τρέιλερ του UFC Gdansk με… ελληνικό ενδιαφέρον! (ΒΙΝΤΕΟ)\nΔημοσίευση: 13/10/2017 11:30\nΕτικέτες: cerrone, fightsports.gr, MMA, till, UFC Gdansk\nΣτις 21 Οκτωβρίου το UFC επιστρέφει στην Ευρώπη με σόου στο πανέμορφο Gdansk της Πολωνίας. Το κορυφαίο ΜΜΑ promotion παρουσίασε το επίσημο τρέιλερ.\nΌπως και στο Ρότερνταμ έτσι και στο Gdansk το Fightsports θα βρίσκεται στην Πολωνία για να σας μεταφέρει τον παλμό ενός εξαιρετικά στημένου σόου με απροσδόκητο main event, αφού δύσκολα κανείς περίμενε ότι το UFC θα επιλέξει να βάλει τον αστέρα Donald Cerrone να παίξει στην Ευρώπη.\nTo έκανε όμως κι απέναντί του βάζει τον φιλόδοξο και αήττητο Darren Till ο οποίος είναι σίγουρος ότι θα βγάλει νοκ-άουτ τον «Cowboy».\nΤα «έσπασε» ξανά το τρέιλερ του ΖΜΑΚ (ΒΙΝΤΕΟ)